tripathysagar/odia_wiki huggingface dataset:
ନାଲବରି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଆସାମର ନଲ୍ୱରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଲବରି ୨୬.୬୫୬୭ ଉତ୍ତର ଅକ୍ଷାଂଶ ଓ ୯୧.୯୧୧୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଲବରି ସହରର ମୋଟ ଜନସଂଖ୍ୟା ୨୩୧୭୭ ଅଟେ । ସେଥି ମଧ୍ୟରୁ ୫୨.୩୪% ଜଣ ପରୁଷ ହୋଇଥିବା ବେଳେ ୪୭.୬୬% ଜଣ ନାରୀ ଅଟନ୍ତି । ନାଲବରିର ସାକ୍ଷରତା ହାର ୭୯.୨୬% ଅଟେ । ଏହା ଜାତୀୟ ହାରଠାରୁ -୧୪.୪୨% ପ୍ରତିଶତ କମ ଅଟେ । ସେଥିରୁ ୪୩.୫୨% ପ୍ରତିଶତ ପୁରୁଷ ଓ ୩୫.୭୪% ନାରୀ ଅଟନ୍ତି । ୧୦.୮୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ନାଲବରିର ସରକାରୀ ଭାଷା ଅଟେ ।
ମାଲେଗାଓଁ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନଶିକ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଲେଗାଓଁ ୨୦.୫୫୩୭ ଉତ୍ତର ଅକ୍ଷାଂଶ ଓ ୭୪.୫୨୮୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଲେଗାଓଁ ସହରର ମୋଟ ଜନସଂଖ୍ୟା ୪୦୯୧୯୦ ଅଟେ । ସେଥି ମଧ୍ୟରୁ ୫୧.୦୧% ଜଣ ପରୁଷ ହୋଇଥିବା ବେଳେ ୪୮.୯୯% ଜଣ ନାରୀ ଅଟନ୍ତି । ମାଲେଗାଓଁର ସାକ୍ଷରତା ହାର ୬୫.୭୬% ଅଟେ । ଏହା ଜାତୀୟ ହାରଠାରୁ -୦.୯୨% ପ୍ରତିଶତ କମ ଅଟେ । ସେଥିରୁ ୩୫.୮୩% ପ୍ରତିଶତ ପୁରୁଷ ଓ ୨୯.୯୩% ନାରୀ ଅଟନ୍ତି । ୧୭.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମାଲେଗାଓଁର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ମାଲେଗାଓଁରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୧୮.୪ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୩୩.୬ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୫୧୮.୦ / ହୋଇଥାଏ ।
ଅମୃତ ଭାରତ ଏକ୍ସପ୍ରେସ ଅମୃତ ଭାରତ ଏକ୍ସପ୍ରେସ ହେଉଛି ଭାରତୀୟ ରେଳବାଇଦ୍ୱାରା ପରିଚାଳିତ ଏକ ନୋ-ଫ୍ରିଲ୍ସ ସୁପରଫାଷ୍ଟ ଏକ୍ସପ୍ରେସ ସେବା । ଏହା ଏକ ଶୀତତାପ ନିୟନ୍ତ୍ରିତ, ସ୍ୱଳ୍ପ ମୂଲ୍ୟର, ସ୍ଲିପର କମ୍‌ ସଂରକ୍ଷିତ ସେବା ଯାହା ସହରଗୁଡ଼ିକୁ ସଂଯୋଗ କରେ, ଯାହା ୮୦୦ କିଲୋମିଟରରୁ ଅଧିକ  (୫୦୦ ମାଇଲ)ରୁ ଅଧିକ କିମ୍ବା ବିଦ୍ୟମାନ ସେବା ସହିତ ଯାତ୍ରା କରିବାକୁ ଦଶ ଘଣ୍ଟାରୁ ଅଧିକ ସମୟ ନେଇଥାଏ  । ଟ୍ରେନ୍ସଟରେ ଦୁଇଟି ଲୋକୋମୋଟିଭ ଅଛି, ଯାହାର ଉଭୟ ପାଶ୍ୱର୍ରେ ଗୋଟିଏ ଏବଂ ସର୍ବାଧିକ କୋଚି ଘଣ୍ଟା ୧୧୦-୧୩୦ କିଲୋମିଟର  (୬୮-୮୧ ମିଲିମିଟର) ସହିତ ୨୨ଟି କୋଚ ଟ୍ରେନ୍ସଟ୍‌ ଦୁଇଟି ଲୋକୋମୋଟିଭ ସହିତ ଗଠିତ  । ଇତିହାସ : ଜୁଲାଇ ୨୦୨୩ରେ, ଭାରତୀୟ ରେଳବାଇ ଦୀର୍ଘ ଦୂରତା ଯାତ୍ରା ପାଇଁ ସ୍ଲିପର ଏବଂ ସାଧାରଣ ସୁବିଧା ସହିତ ଏକ ଶୀତତାପ ନିୟନ୍ତ୍ରିତ ଟ୍ରେନ୍‌ ପାଇଁ ଯୋଜନା ଘୋଷଣା କରିଥିଲା । ଏହି ଟ୍ରେନ୍‌ ସେଟ୍‌ଗୁଡ଼ିକ ଚେନ୍ନାଇର ଇଣ୍ଟିଗ୍ରାଲ୍‌ କୋଚ୍‌ ଫ୍ୟାକ୍ଟ୍ରିଦ୍ୱାରା ଟ୍ରେନ୍‌ ସେଟ୍‌ ପିଛା ୬୫ କୋଟି  ୟୁଏସ୍‌ ୮.୧ ମିଲିୟନ ଡଲାର  ମୂଲ୍ୟରେ ନିର୍ମିତ । ପ୍ରଥମ ଟ୍ରେନ୍‌ ୩୦ ଡିସେମ୍ବର ୨୦୨୩ରେ ଫ୍ଲାଗ ହୋଇ ୧ ଜାନୁଆରୀରେ ବ୍ୟବସାୟିକ ସେବାରେ ପ୍ରବେଶ କରିଥିଲା । ରେକ୍‌ : ଅମୃତ ଭାରତ ଟେନ୍‌ଗୁଡ଼ିକ ଅଣ-ଶୀତତାପ ନିୟନ୍ତ୍ରିତ ଦ୍ୱିତୀୟ ଶ୍ରେଣୀ ଏବଂ ତିନିସ୍ତରୀୟ ସ୍ଲିପର କୋଚ ଉନ୍ନତ କରିଛନ୍ତି । ଚେନ୍ନାଇରେ ଇଣ୍ଟିଗ୍ରାଲ୍‌ କୋଚ୍‌ ଫ୍ୟାକ୍ଟ୍ରିଦ୍ୱାରା ଏହି କୋଚ ପ୍ରସ୍ତୁତ କରାଯାଏ । ଉନ୍ନତ ତ୍ୱରାନ୍ୱିତ ଏବଂ ଦିଗ ଓଲପାଲଟ ସମୟକୁ କ୍ଷୁଦ୍ର ଟର୍ନାରାଉଣ୍ଡ ସମୟ ସକ୍ଷମ କରିବା ପାଇଁ ଅନ୍ୟ ଭାରତୀୟ ଟ୍ରେନ୍‌ ତୁଳନାରେ, ଟ୍ରେନ୍‌-ସେଟଗୁଡ଼ିକ ଏକ ପୁସ୍‌-ପଲ୍‌ ବିନ୍ୟାସରେ ଉଭୟ ମୁଣ୍ଡରେ ଏକ ଲୋକୋମୋଟିଭ ରହିବ । ଟ୍ରେନ୍‌-ସେଟ ଦୁଇଟି ଡଇଚ-୫ ଲୋକୋମୋଟିଭଦ୍ୱାରା ଚିତ୍ତରଞ୍ଜନ ଲୋକୋମୋଟିଭ ୱାର୍କସ୍‌ଦ୍ୱାରା ନିର୍ମିତ କମ୍ପନ ପ୍ରତିରୋଧ ଇଞ୍ଜିନ ସହିତ ଚାଳିତ ହେବ । ପ୍ରତ୍ୟେକ ଟ୍ରେନ୍‌ ସେଟ୍‌ ୨୨ଟି କୋଚ ନେଇ ଗଠିତ, ଯେଉଁଥିରେ ୧୨ଟି ୩ ସ୍ତରୀୟ ସ୍ଲିପର କ୍ଲାସ, ୮ଟି ଦ୍ୱିତୀୟ ଶ୍ରେଣୀ ଏବଂ ଦୁଇଟି ଲଗେଜ କୋଚ ଉପଲବ୍ଧ । ଏହି କୋଚଗୁଡ଼ିକରେ ଇଲେକ୍ଟ୍ରିକ ଆଉଟଲେଟ୍‌, ରିଡିଂ ଲାଇଟ୍‌, ସିସିଟିଭି କ୍ୟାମେରା, ବାୟୋ-ଭାକ୍ୟୁମ୍‌ ଟଏଲେଟ୍‌, ସେନ୍ସର ଆଧାରିତ ୱାଟର ଟ୍ୟାପ୍‌ ଏବଂ ପାସେଞ୍ଜର ସୂଚନା ବ୍ୟବସ୍ଥା ରହିଛି । ଟ୍ରେନ୍‌ ସେଟ୍‌ଗୁଡ଼ିକରେ ସ୍ଥିରତା ଏବଂ ନିରାପତ୍ତାକୁ ସୁଗମ କରିବା ପାଇଁ ଟ୍ରେନ୍‌ ଆରମ୍ଭ ଏବଂ ଅଟକାଇବା ସମୟରେ ଏବଂ ସମ୍ପୂର୍ଣ୍ଣ ଆଚ୍ଛାଦିତ ଭେଷ୍ଟିବୁଲ୍‌ ସମୟରେ ଧକ୍କା ନହେବା ପାଇଁ ଅର୍ଦ୍ଧ-ସ୍ଥାୟୀ କପ୍ଲର୍‌ ମଧ୍ୟ ରହିବ । ଟ୍ରେନ୍‌ଗୁଡ଼ିକ ଘଣ୍ଟା ପ୍ରତି ୧୩୦ କିଲୋମିଟର ସର୍ବାଧିକ ଅନୁମତିପ୍ରାପ୍ତ ବେଗରେ   କାର୍ଯ୍ୟ କରିବ । ସେବା : ତକ୍ରାଳୀନ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ୩୦ ଡିସେମ୍ବର ୨୦୨୩ରେ ଅଯୋଧ୍ୟା ଧାମ୍‌ ଜଙ୍କସନରୁ ଟ୍ରେନ୍‌କୁ ଝଣ୍ଡା ଦେଖାଇ ରବାନା କରିଥିଲେ । ପ୍ରଥମ ବାଣିଜ୍ୟିକ ସେବା ୧ ଜାନୁଆରୀ ୨୦୨୪ରେ ଆରମ୍ଭ ହୋଇଥିଲା ।
ପାଟଣ ଏକ ଭାରତୀୟ ସହର ଅଟେ । ଏହା ଗୁଜରାଟର ପାଟଣ ଜିଲ୍ଲାରେ ଅବସ୍ଥିତ । ପାଟଣ ଏକ ପ୍ରାଚୀନ ସହର, ଏହା ଚାଉଡା ରାଜବଂଶର ପ୍ରମୁଖ ରାଜା ବନରାଜ ଚାଉଡାଙ୍କଦ୍ୱାରା ୭୪୫ ଖ୍ରୀ.ରେ ସ୍ଥାପିତ ହୋଇଥିଲା। ଭୌଗଳିକ ଅବସ୍ଥିତି ପାଟଣ ୨୩.୮୫୦୭ ଉତ୍ତର ଅକ୍ଷାଂଶ ଓ ୭୨.୧୨୯୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୭୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଟଣ ସହରର ମୋଟ ଜନସଂଖ୍ୟା ୧୫୮୧୯ ଅଟେ । ସେଥି ମଧ୍ୟରୁ ୫୨.୦୭% ଜଣ ପରୁଷ ହୋଇଥିବା ବେଳେ ୪୭.୯୩% ଜଣ ନାରୀ ଅଟନ୍ତି । ପାଟଣର ସାକ୍ଷରତା ହାର ୭୪.୦୯% ଅଟେ । ଏହା ଜାତୀୟ ହାରଠାରୁ ୯.୨୫% ପ୍ରତିଶତ ଅଧିକ ଅଟେ । ସେଥିରୁ ୪୧.୯୬% ପ୍ରତିଶତ ପୁରୁଷ ଓ ୩୨.୧୩% ନାରୀ ଅଟନ୍ତି । ୧୦.୧୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଭାଷା ପାଟଣର ସରକାରୀ ଭାଷା ଅଟେ ।
ଅନନ୍ତ ବଳଦେବଜୀଉ ମନ୍ଦିର ବାଲେଶ୍ୱରରେ ଅବସ୍ଥିତ ଏକ ହିନ୍ଦୁ ମନ୍ଦିର । ଏହି ମନ୍ଦିରଟିରେ ବଳଦେବଜୀଉ ପୂଜା ପାଉଛନ୍ତି । ୧୨୮୯ ସନରେ ଏହି ମନ୍ଦିରଟି ନିର୍ମାଣ କରାଯାଇଥିଲା । ଅବସ୍ଥିତି ଏହି ମନ୍ଦିରଟି ବାଲେଶ୍ୱର ଜିଲ୍ଲାର ସୋରୋ ବ୍ଲକ ଅନ୍ତର୍ଗତ ଅନନ୍ତପୁର ପାଖରେ ଥିବା ଗୁଡ୍ ଗ୍ରାମରେ ଅବସ୍ଥିତ । ମନ୍ଦିରଟି ଉଭୟ ବାଲେଶ୍ୱର ଓ ଭଦ୍ରକ ଜିଲ୍ଲାର ସୀମା ପାଖରେ ଅବସ୍ଥିତ । ଏହି ମନ୍ଦିରଟି ଭଦ୍ରକ ଜିଲ୍ଲାର ବାସୁଦେବପୁରଠାରୁ ୮ କିଲୋମିଟର ଏବଂ ସୋରୋଠାରୁ ୧୭ କିଲୋମିଟର ଦୂରରେ ଅବସ୍ଥିତ । ଇତିହାସ ଏହି ମନ୍ଦିରଟି ସନ ୧୨୯୨ରେ ନିର୍ମାଣ ହୋଇଥିବା କଥା ମନ୍ଦିର କାନ୍ଥରେ ଲାଗିଥିବା ଫଳକରୁ ଜଣାଯାଏ । ଏହି ଫଳକ ଅନୁସାରେ ମନ୍ଦିରର ନିର୍ମାଣ ଜନାର୍ଦ୍ଦନ ମଙ୍ଗରାଜଙ୍କ ସମୟରେ ହୋଇଥିଲା । ସେତେବେଳେ ଏହି ଜାଗାରେ ମଙ୍ଗରାଜଙ୍କର ରାଜଧାନୀ ଥିଲା । ଚୈତନ୍ୟ ଚରଣ ଦେ ନାମକ ଜଣେ ବ୍ୟକ୍ତ ଏହି ମନ୍ଦିରର ନିର୍ମାଣ କରିଥିଲେ ବୋଲି ଉଲ୍ଲେଖ ଅଛି । ମନ୍ଦିର ଏହି ମନ୍ଦିର ବେଢ଼ା ଭିତରେ ଶ୍ରୀ ବଳଦେବଜୀଉଙ୍କର ଏକ ମନ୍ଦିର ରହିଛି, ଯେଉଁଠି ବଳଦେବ ମୂର୍ତ୍ତୀ ଆକାରରେ ପୂଜା ପାଉଛନ୍ତି । ମନ୍ଦିରର ଭିତରପାଖ ପାଚେରୀରେ ବାମ‌ପଟେ ନବଗ୍ରହଙ୍କ ସମେତ ଗଣେଶଙ୍କର ପ୍ରତିମୂର୍ତ୍ତି କରାଯାଇଛି ଏବଂ ଦକ୍ଷିଣ ପଟେ କୃଷ୍ଣ-ବଳରାମଙ୍କର ବାଲ୍ୟଲୀଳା ତ‌ଥା କିଛି ଅନ୍ୟାନ୍ୟ ଦୃଷ୍ଟାନ୍ତ ରହିଛି ।
ନବଲକ୍ଷ ମନ୍ଦିର ଭାରତର ଗୁଜରାଟ ପ୍ରଦେଶରେ ଥିବା ଘୁମଲି   ସ୍ଥାନରେ ଅବସ୍ଥିତ ଏକ ୧୨ଶ ଶତାବ୍ଦୀର ମନ୍ଦିର ଯାହାକୁ ଜେଠୱା ରାଜବଂଶର ଶାସକମାନେ ତିଆରି କରେଇଥିଲେ । ଇତିହାସ ଘୁମଲିରେ ଥିବା ନବଲକ୍ଷ ମନ୍ଦିର ଭାରତର ଗୁଜରାଟ ପ୍ରଦେଶରେ ଅବସ୍ଥିତ ଏକ ୧୨ଶ ଶତାବ୍ଦୀର ମନ୍ଦିର ଯାହାକୁ ଜେଠୱା ରାଜବଂଶର ଶାସକମାନେ ପ୍ରଭୁ ସୂର୍ଯ୍ୟଙ୍କୁ ସମର୍ପିତ କରି ତିଆରି କରେଇଥିଲେ । ଗୁଜରାଟରେ ଥିବା ସମସ୍ତ ମନ୍ଦିର ଅପେକ୍ଷା ଏହି ମନ୍ଦିରର ଆଧାର ସର୍ବାଧିକ ଅଟେ  (୪୫.୭୨ ୩୦.୪୮) ମିଟର  । ଏହାର ପ୍ରବେଶ ଦ୍ୱାରକୁ କୀର୍ତ୍ତି ତୋରଣ କୁହାଯାଏ ଯାହାର ପୂର୍ବ ଦିଗକୁ ଥିଲା, କିନ୍ତୁ ଏହା ଅଧୁନା ନଷ୍ଟ ହୋଇଯାଇଛି । ଏହାର ଗର୍ଭ ଗୃହ, ପ୍ରଦକ୍ଷିଣ ପଥ, ବିରାଟ ସମବେତ ହଲ ଓ ସିଂହାସନର ଶୃଙ୍ଗାର ଚୌକି ଅତି ଚକ୍ଷୁ ସ୍ପର୍ଶୀ ଅଟେ । ଏହାର ତିନି ପାଖର ବୁଲିବା ରାସ୍ତାରେ ବାଳକନି ଅଛି । ଏହାକୁ ସାହାରା ଦେବା ପାଇଁ ଆଠଟି ସ୍ତମ୍ଭ ଅଛି । ଅନେକ କାରୁକାର୍ଯ୍ୟ ସେଠାରେ କରାଯାଇଛି । ପ୍ରବେଶ ସ୍ଥାନଟି ଦୁଇ ମହଲା ବିଶିଷ୍ଟ । ମନ୍ଦିରର ପଛ ପାଖରେ ଦୁଇଟି ହାତୀ ତାଙ୍କର ଶୁଣ୍ଢ ସାହାଯ୍ୟରେ ଯୁଦ୍ଧ କରୁଥିବା ମୂର୍ତ୍ତି ଅଛି । ଭଦ୍ର ଗବାକ୍ଷ ପାଖରେ ବ୍ରହ୍ମା-ସାବିତ୍ରୀ ପ୍ରତିମୂର୍ତ୍ତି, ପଶ୍ଚିମ ଦିଗରେ ଶିବ-ପାର୍ବତୀ ଓ ଉତ୍ତର ଦିଗରେ ଲକ୍ଷ୍ମୀ ନାରାୟଣ ବିଗ୍ରହ ଅଛି । ନଅ ଲକ୍ଷ ଖର୍ଚ୍ଚରେ ଏହି ମନ୍ଦିର ତିଆରି ହୋଇଥିବାରୁ ତାହାର  ନବଲକ୍ଷ  ନାମକରଣ କରାଯାଇଛି । ମନ୍ଦିରଟି ମାରୁ-ଗୁର୍ଜର ସ୍ଥାପତ୍ୟ ଶୈଳୀରେ   -  ବା ସୋଲାଙ୍କି ଶୈଳୀରେ  ତିଆରି ହୋଇଛି । ଏହାର ପ୍ରତୀକ ଚିହ୍ନରେ ତିନୋଟି ହାତୀ ପରସ୍ପରର ଶୁଣ୍ଢରେ ଛନ୍ଦି ହୋଇଛନ୍ତି । ମୂଳ ମନ୍ଦିର ବାହାରେ ଅନ୍ୟ ଏକ ମନ୍ଦିର ଗଣେଶଙ୍କୁ ସମର୍ପିତ ହୋଇଛି ଯାହାକୁ ଗଣେଶ ଡେରା  ( ଛାଞ୍ଚ: ) କୁହାଯାଏ  । ଅଦ୍ୟ ସ୍ଥିତି ଆର୍କିଓଲୋଜିକାଲ ସର୍ଭେ ଅଫ ଇଣ୍ଡିଆ   ସଂସ୍ଥା ୨୦୧୧ ମସିହାରୁ ଏହି ମନ୍ଦିରର ପୁନର୍ବାସ କରିବା ଦାୟିତ୍ୱ ନେଇ ରାହାକୁ ଏକ ପର୍ଯ୍ୟଟକ ଆକର୍ଷଣୀୟ ସ୍ଥାନ କରିବାକୁ ଚେଷ୍ଟିତ ଅଛନ୍ତି ।
ତଳକୋଣ ଜଳପ୍ରପାତ , ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ଚିତତୁର ଜିଲ୍ଲାର ଭେଙ୍କଟେଶ୍ୱର ଜାତୀୟ ପାର୍କଠାରେ ଅବସ୍ଥିତ । ଏଠାରେ ଥିବା 270 ମିଟର ଜଳପ୍ରପାତ ଆନ୍ଧ୍ରପ୍ରଦେଶ ର ସର୍ବୋଚ୍ଚ ଜଳପ୍ରପାତ । ଏଠାରେ ଭଗବାନ ସିଦ୍ଧେଶ୍ୱରଙ୍କ ମନ୍ଦିର ଜଳପ୍ରପାତ ନିକଟରେ ରହିଛି । ଚିତତୁର ଜିଲ୍ଲାର ନରବାଇଲୁ ଗ୍ରାମ ନିକଟରେ ଏହା ରହିଛି । . ଏହା ତିରୁପତିଠାରୁ 58 କିଲୋମିଟର ଓ ବାଙ୍ଗାଲୋରଠାରୁ 250 କିଲୋମିଟର ଦୂରରେ ଅବସ୍ଥିତ । ଏହା ଜଳପ୍ରପାତ ସହ ଏକ ଶୈଳ ନିବାସ ଭାବରେ ମଧ୍ୟ ଥାଇ ଏଠାରେ ଜୈବ ମଣ୍ଡଳ ଅଭୟାରଣ୍ୟ ରହିଛି । ବ୍ୟୁପତ୍ତି ଏଠାରେ ଥିବା ପର୍ବତ ତିରୁମାଳା ପର୍ବତ ରେଞ୍ଜର ଏକ ଅଂଶ ଓ ତେଲୁଗୁ ଭାଷାରେ  "ତଳକୋଣ "  କହିଲେ  " ଶେଷଞ୍ଚଳର ଶେଷ ପାହାଡ " କୁ ବୁଝାଏ । ସେହି ଅନୁସାରେ ପ୍ରପାତର ନାମ ତଳକୋଣ ରହିଛି । . ପଶୁପକ୍ଷୀ ଓ ବୃକ୍ଷଳତା ଏଠାରେ ବହୁ ବିରଳ ପ୍ରଜାତିର ପଶୁ , ଭାରତୀୟ ବିଶାଳ ନେଉଳ , ପାନ୍ଥର , ପରକୁପାଇନ ଚିତଳ , ସଂବର ଆଦି ରହିଥାନ୍ତି । ଏହା ବ୍ଯତୀତ ଏଠାରେ ବହୁ ବୈଧ ବୃକ୍ଷୀ ସହ ବିରଳ ବୃକ୍ଷୀ ମଧ୍ୟ ରହିଥାନ୍ତି । ଚନ୍ଦନ ବୃକ୍ଷ ଓ ଔଷଧୀୟ ପାଇଁ ମଧ୍ୟ ଏହି ଅଞ୍ଚଳ ପ୍ରସିଦ୍ଧ । ପର୍ଯ୍ୟଟନ ଏଠାରେ ଥିବା ଘଞ୍ଚ ଅରଣ୍ୟ ସହ ଜଳପ୍ରପାତ ପର୍ଯ୍ୟଟକଙ୍କ ପାଇଁ ବହୁ ଆକର୍ଷଣୀୟ ହେଇଥାଏ । ଟ୍ରେକିଙ୍ଗ ପାଇଁ ମଧ୍ୟ ଦେଶ ବିଦେଶରୁ ପର୍ଯ୍ୟଟକ ଆସିଥାନ୍ତି । 35/40 ଫୁଟ ଉପରେ ଏଠାରେ ଏକ 240 ମିଟର ଲମ୍ବ ରୋପ ୱେ ମଧ୍ୟ ରହିଛି । ଏଠାରେ ଥିବା 140 ବର୍ଷ ପ୍ରାଚୀନ ସିଦ୍ଧେଶ୍ୱର ମନ୍ଦିରକୁ ଅନେକ ଅଞ୍ଚଳରୁ ଭକ୍ତମାନେ ଆସନ୍ତି ।
ପ୍ରଫୁଲ୍ଲ ସାମଲ        (ଜନ୍ମ: ୧୫ ଅଗଷ୍ଟ ୧୯୪୭, ଭଦ୍ରକ) ଜଣେ ଭାରତୀୟ ରାଜନେତା ଏବଂ ବର୍ତ୍ତମାନ ବିଜୁ ଜନତା ଦଳର ସଭ୍ୟ  । ସେ ୧୯୭୧ ମସିହାରେ ଓଡ଼ିଶାର ରାଜନୀତିରେ ଯୋଗ ଦେଇଥିଲେ । ୧୯୯୫ ମସିହାରେ ସେ ୧୦ମ ବିଧାନ ସଭାରେ ଜନତା ଦଳର ପ୍ରତିନିଧି ଭାବରେ ଭଦ୍ରକ ନିର୍ବାଚନ ମଣ୍ଡଳୀରୁ ବିଧାୟକ ଭାବରେ ନିର୍ବାଚିତ ହୋଇଥିଲେ । ଏହାପରେ ସେ ୧୧ଶ ଓ ୧୨ଶ ବିଧାନ ସଭାରେ ଜନତା ଦଳର ପ୍ରତିନିଧି ଭାବରେ ଭଦ୍ରକରୁ, ୧୫ଶ ଓ ୧୬ଶ ବିଧାନ ସଭାରେ ବିଜୁ ଜନତା ଦଳର ପ୍ରତିନିଧି ଭାବରେ ଭଣ୍ଡାରିପୋଖରୀ ନିର୍ବାଚନ ମଣ୍ଡଳୀରୁ ବିଧାନ ସଭାକୁ ନିର୍ବାଚିତ ହୋଇଥିଲେ । ୧୪ଶ ବିଧାନ ସଭାରେ ପ୍ରଫୁଲ୍ଲ ପଞ୍ଚାୟତିରାଜ ବିଭାଗର ମନ୍ତ୍ରୀ ଥିଲେ । ୧୫ଶ ବିଧାନ ସଭାରେ ସେ ମହିଳା ଓ ଶିଶୁ ବିକାଶ କଲ୍ୟାଣ ଯୋଜନାର ମନ୍ତ୍ରୀ ଥିଲେ । ଜନ୍ମ ଓ ପରିବାର ପ୍ରଫୁଲ୍ଲ ସାମଲ ୧୯୪୭ ମସିହ ଅଗଷ୍ଟ ମାସ ୧୫ ତାରିଖ ଦିନ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ପ୍ରହଲ୍ଲାଦ ସାମଲ । ପ୍ରଫୁଲ୍ଲ ବିଜ୍ଞାନରେ ସ୍ନାତକ ପରେ ଆଇନରେ ପାଠ ପଢ଼ିଥିଲେ । ସେ ୧୯୭୧ ମସିହାରେ ଓଡ଼ିଶାର ରାଜନୀତିରେ ଜଣେ କର୍ମକର୍ତ୍ତା ଭାବରେ ଯୋଗ ଦେଇଥିଲେ । ୧୯୮୨ରୁ ୧୯୮୫ ଯାଏ ପ୍ରଫୁଲ୍ଲ ଉତ୍କଳ ବିଶ୍ୱବିଦ୍ୟାଳୟରେ ଜଣେ ଅଧ୍ୟାପକ ଭାବରେ କାର୍ଯ୍ୟ କରିଥିଲେ । ଅନ୍ୟାନ୍ୟ କାର୍ଯ୍ୟ ସଭାପତି: ଓଡ଼ିଶା ବେସରକାରୀ ବୈଷୟିକ ମହାବିଦ୍ୟାଳୟ ସଂଘ ସଭାପତି: ଓଡ଼ିଶା ବେସରକାରୀ ବୈଷୟିକ ବିଦ୍ୟାଳୟ ସଂଘ ସମ୍ପାଦକ: ଭଦ୍ରକ ଇନିଷ୍ଟିଚିଉଟ୍ ଅଫ୍ ଇଞ୍ଜିନିୟରିଂ ଆଣ୍ଡ ଟେକ୍ନୋଲୋଜି ରାଜନୀତି ପ୍ରଫୁଲ୍ଲ ସାମଲ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ପୂର୍ବରୁ, ସେ ଜନତା ଦଳରେ ସକ୍ରିୟ ଥିଲେ । ୧୯୯୦, ୧୯୯୫ ଓ ୨୦୦୧  (ଉପ) ନିର୍ବାଚନରେ, ସେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ  । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ଭଣ୍ଡାରିପୋଖରୀ ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୬୬,୨୧୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସୀତାଂଶୁ ଶେଖର ମହାପାତ୍ରଙ୍କ ଠାରୁ ୧୬,୦୬୮ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ରବୀନ୍ଦ୍ର ସରୋବର   :          (ପୂର୍ବତନ ଢାକୁରିଆ ହ୍ରଦ) ଭାରତୀୟ ରାଜ୍ୟ ପଶ୍ଚିମ ବଙ୍ଗର ଦକ୍ଷିଣ କଲିକତାଠାରେ ଅବସ୍ଥିତ ଏକ କୁତ୍ରିମ ହ୍ରଦ  । ଏହାର ଚତୁର୍ଦିଗରେ ଦକ୍ଷିଣ ଆଭେନ୍ୟୁ,ରାସବିହାରୀ ଆଭେନ୍ୟୁ ଧାକୁରିଆ ଓ କଲିକତା ସବ ଅରବାନ ରେଳପଥ ଘୃ ରହିଛନ୍ତି । , ଇତିହାସ ୧୯୨୦ ମସିହାର ପ୍ରାରମ୍ଭରେ କଲିକତା ଉନ୍ନୟନ ଟ୍ରଷ୍ଟ ୧୯୨ ଏକର କର୍ଦମାକ୍ତ ଜଙ୍ଗଲ ଅଞ୍ଚଳ ଅଧିଗ୍ରହଣ କଲେ ।ଏହି ଅଞ୍ଚଳକୁ ଉନ୍ନୟନ କରି ଏଠାରେ ବାସ ଗୃହ ନିର୍ମାଣର ଯୋଜନା ରାଖି ଏଥିପାଇଁ ରାସ୍ତା ଓ ପାର୍ଶ୍ୱବର୍ତୀ ଅଞ୍ଚଳ ଉନ୍ନୟନ କଲେ । ଏଠାରେ ମଧ୍ୟ ଭାଗ ଖନନ କରି ଏକ ବିଶାଳ ହ୍ରଦର ନିର୍ମାଣ କାଲେ । ଏହା ସେ ସମୟରେ ଧକୁରିଆ ହ୍ରଦ ନାମରେ ପରିଚିତ ହେଲା । ୧୯୬୮ ମଯ ମାସରେ ତାହାକୁ ରବୀନ୍ଦ୍ର ସରୋବର ନାମ ଦିଆ ଗଲା ।ଏହା ନୋବେଲ ପୁରସ୍କାର ବିଜେତା ସାହିତ୍ୟିକ ରବୀନ୍ଦ୍ର ନାଥ ଠାକୁରଙ୍କ ସମ୍ମାନାର୍ଥେ ଦିଆଯାଇଥିଲା ଓ ଏହାର ପାର୍ଶ୍ୱବର୍ତୀ ଅଞ୍ଚଳ ମଧ୍ୟ ରବୀନ୍ଦ୍ର ସରୋବ ରଞ୍ଚଲ ଭାବରେ ପରିଚିତ ହେଲା । ଏହି ହ୍ରଦର ଚତୁର୍ପାର୍ଶ୍ୱରେ ବାସ ଗୃହ ମାନ ନିର୍ମିତ ହେବା ସହ ପାର୍କ , ଅଡିଟୋରିମ ଆଦି ମଧ୍ୟ ନିର୍ମିତ ହେଲା । ଏହା କଲିକତା ସହରର ସବୁଠୁ ଜନପ୍ରିୟ ରହଣି ସ୍ଥାନ ଭାବରେ ପରିଚିତ । ଏହି ହ୍ରଦ ନିକଟରେ ବହୁ ପୁରାତନ ବୃକ୍ଷ ମାନ ରହିଥିବାରୁ ଏହା ପରିବେଶକୁ ଆହୁରି ସୁନ୍ଦର ରଖିଥାଏ । ଶୀତ କାଳରେ ହ୍ରଦକୁ ବହୁ ବିଦେଶାଗତ ପକ୍ଷୀ ମଧ୍ୟ ଆଗମନ କରିଥାନ୍ତି । ମୁଖ୍ୟ ଆକର୍ଷଣ ୧୯୫୦ ମସିହାରୁ ଏହି ହ୍ରଦ ନିକଟରେ ରବୀନ୍ଦ୍ର ସରୋବର ଷ୍ଟାଡିୟମ ନାମରେ ଏକ ଫୁଟବଲ ଷ୍ଟାଡିୟମ ନିର୍ମିତ ହୋଇଛି । ଏଠାରେ ୨୬,୦୦୦ ଲୋକ ବସିବାର ସୁବିଧା ରହିଛି । ଏହାର ଉତ୍ତରରେ ମୁକ୍ତ ମଞ୍ଚ ନାମରେ ଏକ ଥିଏଟର ରହିଛି । ହ୍ରଦର ଦକ୍ଷିଣରେ ଏକ ଜାପାନୀ ବୁଦ୍ଧ ମନ୍ଦିର ରହିଛି । ଏହା କଲିକତାର ଏକମାତ୍ର ବୁଦ୍ଧ ମନ୍ଦିର । ଏହା ୧୯୩୫ ମସିହାରେ ଜାପାନୀ ନିଚିଦାତ୍ସୁ ଫିଜୀ , ଯିଏ ବିଶ୍ୱ ବୁଦ୍ଧ ଆସୋସିଏସନ ପ୍ରତିଷ୍ଠା କରିଥିଲେ , ତାଙ୍କଦ୍ୱାରା ସ୍ଥାପିତ ହେଇଥିଲା । ୧୯୨୬ରେ ନିର୍ମିତ ଏକ ମସଜିଦ ହ୍ରଦ ସ୍ଥ ଏକ ଦ୍ୱିପରେ ରହିଛି । ଖନନ ବେଳେ ଏହା ଭୂମି ତଳୁ ଉଦ୍ଧାର ହେଇଥିଲା ଓ ତାହାକୁ ପୁନର୍ନିର୍ମାଣ କରାଯାଇଥିଲା । ଏହି ମସଜିଦକୁ ଯିବା ପାଇଁ ଏକ ଝୁଲା ସେତୁର ନିର୍ମାଣ ହେଇଛି । ସେତୁ ତଳେ ଏକ ମାଛ ସଂଗ୍ରହାଳୟ ମଧ୍ୟ ନିର୍ମିତ ହେଇଛି । ଏହି ହ୍ରଦରେ ସ୍ୱୀମିଂ ଓ ରୋୟିଂର ସୁବିଧା ରହିଛି । ଅନେକ ଜାତୀୟ ସ୍ତରର ପ୍ରତିଯୋଗିତା ଏଠାରେ ହେଇଥାଏ । ଅବକ୍ଷୟ ଏହି ହ୍ରଦ ବର୍ତ୍ତମାନ ପରିବେଶ ପ୍ରଦୂଷଣ ଯୋଗୁ ଅବକ୍ଷୟ ଅବସ୍ଥାକୁ ଆସିଲାଣି । ଏହାକୁ ଭାରତ ସରକାରଙ୍କ ଜଙ୍ଗଲ ଓ ପରିବେଶ ବିଭାଗ ଜାତୀୟ ହ୍ରଦ ସୁରକ୍ଷ୍ୟା ଯୋଜନାରେ ଅନାରଭୁକ୍ତ କରି ଏହାର ସୁରକ୍ଷ୍ୟା ଦିଗରେ ଧ୍ୟାନ ଦେଇଛନ୍ତି । ଯାତାୟତ ରବୀନ୍ଦ୍ର ସରୋବର ଦମ ଦମ ବିମାନ ବନ୍ଦରଠାରୁ ୩୦ କିଲୋମିଟର ଓ ହାୱଡା ରେଳ ଷ୍ଟେସନଠାରୁ ୧୨ କିଲୋମିଟର ଦୂର । ଏଠାକୁ କଲିକତା ମେଟ୍ରୋ ଟ୍ରେନ ଚଳାଚଳ କରେ ।
ଭିୱାନି ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ‌‌ଭିୱନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭିୱାନି ୨୮.୭୯୭୮ ଉତ୍ତର ଅକ୍ଷାଂଶ ଓ ୭୬.୧୩୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭିୱାନି ସହରର ମୋଟ ଜନସଂଖ୍ୟା ୧୭୪୩୮ ଅଟେ । ସେଥି ମଧ୍ୟରୁ ୫୩.୦୭% ଜଣ ପରୁଷ ହୋଇଥିବା ବେଳେ ୪୬.୯୩% ଜଣ ନାରୀ ଅଟନ୍ତି । ଭିୱାନିର ସାକ୍ଷରତା ହାର ୫୫.୬୫% ଅଟେ । ଏହା ଜାତୀୟ ହାରଠାରୁ ୯.୧୯% ପ୍ରତିଶତ ଅଧିକ ଅଟେ । ସେଥିରୁ ୩୫.୨୦% ପ୍ରତିଶତ ପୁରୁଷ ଓ ୨୦.୪୬% ନାରୀ ଅଟନ୍ତି । ୧୬.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଭିୱାନିର ସରକାରୀ ଭାଷା ଅଟେ ।
ସ୍ଟ୍ରେପ୍ଟୋମାଇସିନ  (ଇଂରାଜୀ ଭାଷାରେ ) ଏକ ଆଣ୍ଟିବାୟୋଟିକ   ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର ଚିକିତ୍ସାରେ ବ୍ୟବ‌ହୃତ ହୁଏ  । ଏହି ରୋଗ‌ଗୁଡ଼ିକର ନାମ ଯକ୍ଷ୍ମା, ମାଇକୋବ୍ୟାକ୍ଟେରିଅମ ଆଭିଅମ କମ୍ପ୍ଲେକ୍ସ  , ଏଣ୍ଡୋକାର୍ଡ଼ାଇଟିସ  , ବ୍ରୁସେଲୋସିସ  , ବରଖୋଲଡେରିଆ ସଂକ୍ରମଣ  , ପ୍ଲେଗ ରୋଗ  , ଟୁଲାରେମିଆ   ଓ ମୂଷାକାମୁଡ଼ା ଜ୍ୱର  . ସକ୍ରିୟ ଯକ୍ଷ୍ମା ନିମନ୍ତେ ଏହା ଆଇସୋନିଆଜିଡ, ରିଫାମ୍ପିସିନ ଓ ପାଇରାଜିନାମାଇଡ ଔଷଧମାନଙ୍କ ସ‌ହିତ ଦିଆଯାଏ । ସ୍ଟ୍ରେପ୍ଟୋମାଇସିନ ଇଞ୍ଜେକସନ ଶିରାଭ୍ୟନ୍ତରରେ   ବା ମାଂସପେଶୀରେ   ଦିଆଯାଏ । ସ୍ଟ୍ରେପ୍ଟୋମାଇସିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବୁଲା  , ବାନ୍ତି, ମୁଖ କାଲୁଆ ଜଣାଯିବା, ଜ୍ୱର ଓ ରାସ ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ବ୍ୟବ‌ହାର କଲେ ଶିଶୁର ସ୍ଥାୟୀ କାଲା   ହେବା ସମ୍ଭାବନା ରହେ । ସ୍ତନ୍ୟପାନ ସମୟରେ ବ୍ୟବ‌ହାର କଲେ ଏହା ନିରାପଦ ଜଣାଯାଏ । ମ୍ୟାସ୍ଥେନିଆ ଗ୍ରାଭିସ   ରୋଗରେ ଏହା ଦେବାକୁ ସୁପାରିସ କରାଯାଏ ନାହିଁ । ଆମିନୋଗ୍ଲାଇକୋସାଇଡ   ଶ୍ରେଣୀର ସ୍ଟ୍ରେପ୍ଟୋମାଇସିନ ଏକ ଔଷଧ । ପ୍ରୋଟିନ ତିଆରି କରୁଥିବା ୩୦ଏସ ରାଇବୋସୋମାଲ ସବୟୁନିତର  (30 ) କାର୍ଯ୍ୟକୁ ଏହା ଅବରୋଧ କରିବାଦ୍ୱାର ଜୀବାଣୁର ବ୍ୟାକ୍ଟେରିସାଇଡାଲ ମୃତ୍ୟୁ   ହୁଏ  । ସ୍ଟ୍ରେପ୍ଟୋମାଇସିନ ସନ ୧୯୪୩ରେ ସ୍ଟ୍ରେପ୍ଟୋମାଇସେସ ଗ୍ରାଇସେଅସରୁ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୩୮ରୁ ୪.୩୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଗୋଟିଏ କୋର୍ଷ ଔଷଧର ମୂଲ୍ୟ ୨୦୦ ଆମେରିକୀୟ ଡଲାରରୁ ଅଧିକ ।
ବନ୍ଧୁତ୍ୱ ଦିବସ ମିତ୍ରତା ବନେଇବା ପାଇଁ ଗୋଟିଏ ଦିନ ହୋଇଥାଏ, ଏହି ଦିନ ବହୁ ଦକ୍ଷିଣ ଆମେରିକା ଦେଶରେ ବହୁ ବର୍ଷ ପର୍ଯ୍ୟନ୍ତ ପାଳନ କରାଯାଏ, ମୁଖ୍ୟତଃ ପରାଗୁଏରେ , ଯେଉଁଠାରେ ପ୍ରଥମେ ବିଶ୍ୱ ମିତ୍ର ଦିବସ 1958 ମସିହାରେ ଅନ୍ତଃରାଷ୍ଟ୍ରୀୟ ମିତ୍ରତା ଦିବସର ପ୍ରସ୍ତାବ କରାଯାଇଥିଲା । ପ୍ରାରମ୍ଭିକ ରୂପେ ଗ୍ରୀଟିଂ କାର୍ଡ ଉଦ୍ୟୋଗଦ୍ୱାରା ତିଆରି କରାଯାଇଥିବା ସୋସିଆଲ ନେଟ୍ୱାର୍କିଂ ସାଇଟର ପ୍ରମାଣରେ ଛୁଟିମାନଙ୍କରେ ରୁଚିର ପୁନରୁଦ୍ଧାରକୁ ଦେଖାଯାଇଛି ଯାହା କି ଇଣ୍ଟରନେଟ, ବିଶେଷରୂପେ ଭାରତ, ବଙ୍ଗଳାଦେଶ ଏବଂ ମଲେସିଆରେ ଖେଳି ଯାଇଛି । ଡିଜିଟାଲ ସଞ୍ଚାର ମୋଡ ଯେପରି ଇଣ୍ଟରନେଟ ଏବଂ ମୋବାଇଲ ଫୋନ କଷ୍ଟମକୁ ଲୋକପ୍ରିୟ ବନେଇବାରେ ସହଯୋଗ କରିପାରେ, କାରଣ ବନ୍ଧୁମାନଙ୍କୁ ଅଭିବାଦନ ପୂର୍ବରୁ ଏବେ ପର୍ଯ୍ୟନ୍ତ ସହଜ ହୋଇଗଲାଣି । ଯେଉଁମାନେ ଦକ୍ଷିଣ ଏସିଆରେ ଛୁଟି ଗୁଡିକୁ ବଢ଼ାବା ଦେଇଥାନ୍ତି, ସେମାନେ 1935 ମସିହାରେ ଆମେରିକାରେ ଜନ୍ମ ନେଇଥିବା ବନ୍ଧୁ ମାନଙ୍କ ସମ୍ମାନରେ ଏକ ଦିନକୁ ସମର୍ପିତ କରିବାର ପରମ୍ପରାର ଶ୍ରେୟ ଦେଇଥାନ୍ତି, କିନ୍ତୁ ଏହା ବାସ୍ତବରେ 1919 ମସିହାରେ ହୋଇଛି । ବନ୍ଧୁତ୍ୱ ଦିବସ ଉପହାରର ଆଦାନ-ପ୍ରଦାନ , ଯେପରି ଫୁଲ, କାର୍ଡ ଏବଂ ହାତ ବ୍ୟାଣ୍ଡ ଏହି ଅବସରର ଏକ ଲୋକପ୍ରିୟ ପରମ୍ପରା ଅଟେ । ବନ୍ଧୁତ୍ୱ ଦିବସ ସମାରୋହ ବିଭିନ୍ନ ଦେଶରେ ବିଭିନ୍ନ ତିଥିରେ ହୋଇଥାଏ । 1958 ମସିହାରେ, ବିଶ୍ୱ ମିତ୍ରତା କ୍ରୁସେଡଦ୍ୱାରା ପ୍ରଥମ ବିଶ୍ୱ ମିତ୍ର ଦିବସ 30 ଜୁଲାଇ ପାଇଁ ପ୍ରସ୍ତାବିତ କରାଗଲା । 27 ଏପ୍ରିଲ 2011 ମସିହାରେ ସଂଯୁକ୍ତ ରାଷ୍ଟ୍ର27ର ମହାସଭା ଘୋଷିତ କଲେ । 30 ଜୁଲାଇରେ ଅଧିକାରୀକ ଆନ୍ତର୍ଜାତୀୟ ବନ୍ଧୁତ୍ୱ ଦିବସ ରୂପର, ହେଲେକି ଭାରତ ସହିତ କିଛି ଦେଶ, ଅଗଷ୍ଟ ମାସର ପ୍ରଥମ ରବିବାରକୁ ବନ୍ଧୁତ୍ୱ ଦିବସ ମନେଇଥାନ୍ତି । ଅବର୍ଲିନ, ଓହିୟାରେ, ବନ୍ଧୁତ୍ୱ ଦିବସ ପ୍ରତିବର୍ଷ 8 ଏପ୍ରିଲରେ ପାଳିଥାନ୍ତି ।
ଟିଟଲାଗଡ଼  (କ୍ରମିକ ସଂଖ୍ୟା: ୬୯) ବଲାଙ୍ଗୀର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଟିଟିଲାଗଡ଼  (ବି), ଟିଟିଲାଗଡ଼ ବ୍ଳକ, ସଇଁତଳା ବ୍ଳକ ଓ ତେନ୍ତୁଳିଖୁଣ୍ଟି  (ଗୁଡ଼ଭେଲା) ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥିନୀ ଟୁକୁନି ସାହୁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେନ୍ଦ୍ର ସିଂ ଭୋଇଙ୍କଠାରୁ ୧୪୦୨୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁରେନ୍ଦ୍ର ସିଂହ ଭୋଇ, ବିଜୁ ଜନତା ଦଳପ୍ରାର୍ଥୀ ଯୋଗେନ୍ଦ୍ର ବେହେରାଙ୍କଠାରୁ ୪,୮୩୮ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୧୪ ମଧ୍ୟରେ ମୋଟ ୧୦ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ପାନ୍ନିୟନୁର ଏକ ଭାରତୀୟ ଜନଗଣନା ସହର   ଅଟେ । ଏହା କେରଳର କନ୍ନୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାନ୍ନିୟନୁର ସହରର ମୋଟ ଜନସଂଖ୍ୟା ୨୦୮୬୦ ଅଟେ । ସେଥି ମଧ୍ୟରୁ ୪୫.୮୩% ଜଣ ପରୁଷ ହୋଇଥିବା ବେଳେ ୫୪.୧୭% ଜଣ ନାରୀ ଅଟନ୍ତି । ପାନ୍ନିୟନୁରର ସାକ୍ଷରତା ହାର ୮୫.୭୧% ଅଟେ । ଏହା ଜାତୀୟ ହାରଠାରୁ ୨୦.୮୭% ପ୍ରତିଶତ କମ ଅଟେ । ସେଥିରୁ ୩୯.୫୬% ପ୍ରତିଶତ ପୁରୁଷ ଓ ୪୬.୧୬% ନାରୀ ଅଟନ୍ତି । ୧୦.୮୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ପାନ୍ନିୟନୁରର ସରକାରୀ ଭାଷା ଅଟେ ।
ମହେଶ୍ୱର ନାଏକ  (ଜନ୍ମ: ୧ ଜୁନ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ମହେଶ୍ୱର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୫ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ହିନ୍ଦୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ମହେଶ୍ୱର ୧୯୫୪ ମସିହାର ଜୁନ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୋଚିଆ ନାଏକ ଓ ପତ୍ନୀଙ୍କ ନାମ ମନୁଷା ନାଏକ । ରାଜନୈତିକ ଜୀବନ ମହେଶ୍ୱର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଜିନାଲ ବେଲାନି ମୁଖ୍ୟତଃ ଗୁଜରାଟୀ କଥାଚିତ୍ର ଜଗତରେ ସକ୍ରିୟ ଥିବା ଜଣେ ଭାରତୀୟ ଅଭିନେତ୍ରୀ । ସେ ମୁମ୍ବାଇରେ ଜନ୍ମଗ୍ରହଣ କରିଥିଲେ ଏବଂ ସେଠାରେ ତାଙ୍କର ପିଲାଦିନ କଟିଥିଲା । ସେ ଦୂରଦର୍ଶନ, ହିନ୍ଦୀ କଥାଚିତ୍ର ଓ ୱେବ୍ ସିରିଜ୍‌ରେ ମଧ୍ୟ କାମ କରନ୍ତି । ବ୍ୟକ୍ତିଗତ ଜୀବନ ଜିନାଲ ମିଠିବାଇ କଲେଜରୁ ଗଣ-ଯୋଗାଯୋଗରେ ସ୍ନାତକ କରିଥିଲେ ଏବଂ ମୁମ୍ବାଇ ବିଶ୍ୱବିଦ୍ୟାଳୟରୁ ଡିସ୍‌ଟାନ୍ସରେ ସାହିତ୍ୟରେ ସ୍ନାତକୋତ୍ତର କରିଥିଲେ । କଲେଜ ସମୟରେ, ସେ ଥିଏଟର ପ୍ରତି ଆକର୍ଷିତ ଥିଲେ ଏବଂ ୨୦୧୨ ମସିହାରେ, ଡୋଭ୍ ସାବୁନର ବିଜ୍ଞାପନରେ କାମ କରିଥିଲେ । ଏହାପରେ, ସେ ଡେକେୟାର୍, ମାଇକ୍ରୋମାକ୍ସ, ହକ୍ୱିନ୍ସ, ରୂପସଙ୍ଗମ ଶାଢ଼ୀ ଓ ସାହାରା ମିନେରାଲ୍ ୱାଟର୍ ଭଳି ସଂସ୍ଥା ପାଇଁ ବିଜ୍ଞାପନରେ କାମ କରିଥିଲେ । ଅଭିନୟ ଜୀବନ ଜିନାଲ ବେଲାନି ଜଣେ ନାୟିକା ଭାବରେ ଦୂରଦର୍ଶନ କାର୍ଯ୍ୟକ୍ରମ ଲଗା ଚୁନରୀ ମେଁ ଦାଗ୍ ଜରିଆରେ ଟିଭିରେ କାମ କରିବା ଆରମ୍ଭ କରିଥିଲେ । ଏହି ଧାରାବାହିକଟି ହିନ୍ଦୀ କଥାଚିତ୍ର ଫ୍ୟାସନ୍ର କାହାଣୀ ଉପରେ ଆଧାରିତ ଥିଲା, ଯେଉଁଥିରେ ସେ ଏକ ଛୋଟ ସହରର ଝିଅ ଭୂମିକାରେ ଅଭିନୟ କରିଥିଲେ, ଯିଏକି କଥାଚିତ୍ର ଦୁନିଆରେ କାମ କରିବାର ଇଚ୍ଛା ରଖିଥିଲା । ୨୦୧୬ ମସିହାରେ, ଗୁଜରାଟୀ କଥାଚିତ୍ର ପୋଲମ ପୋଲ ଜରିଆରେ ସେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଆନନ୍ଦ ଏଲ୍ ରାଏଙ୍କ ନିର୍ଦ୍ଦେଶିତ କଥାଚିତ୍ରରେ ସେ ଧନୁଷଙ୍କ ନାୟିକା ଭାବରେ ଅଭିନୟ କରିବା ପାଇଁ ସ୍ଥିର ହୋଇଥିଲା, ମାତ୍ର ପରେ ସେ ସ୍ଥାନ ପାଇଥିଲେ ।
ଭାଲପ୍ରୋଏଟ  (ଭିପିଏ), ଅନ୍ୟ ନାମ ଭାଲପ୍ରୋଇକ ଏସିଡ, ସୋଡ଼ିଅମ ଭାଲପ୍ରୋଏଟ, ଓ ଡାଇଭାଲପ୍ରୋକ୍ସ, ଏକ ଔଷଧ ଯାହା ପ୍ରାଥମିକ ଭାବରେ ଏପିଲେପ୍‌ସି/ଅପସ୍ମାର ଓ ବାଇପୋଲାର ଡିଜଅର୍ଡ଼ର ରୋଗ ନିମନ୍ତେ ଦିଆଯାଏ ଓ ଅଧକପାଳି ମୁଣ୍ଡବଥା ପ୍ରତିଷେଧ ନିମନ୍ତେ ଦିଆଯାଏ  । ଅପସ୍ମାର ବିହୀନ, ଆଂଶିକ ଅପସ୍ମାର ଓ ସର୍ବ ସାଧାରଣ ଅପସ୍ମାର ରୋଗମାନଙ୍କ ପ୍ରତିଷେଧ ନିମନ୍ତେ ଦିଆଯାଏ । ଏହା ଶିରାଭ୍ୟନ୍ତ ଇଞ୍ଜେକସନ ବା ପାଟିରେ ଦିଆଯାଏ । ଦୀର୍ଘକାଳୀନ କାର୍ଯ୍ୟକ୍ଷମ ଔଷଧ ମଧ୍ୟ ମିଳେ । ଅଇ, ବାନ୍ତି, ନିଦ୍ରାଳୁଭାବ ଓ ଶୁଷ୍କ୍କ ପାଟି ଇତ୍ୟାଦି ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ । ଯକୃତ ସମସ୍ୟା ଭଳି ସାଂଘାତିକ ପାର୍ଶ୍ୱ ପ୍ରତିକ୍ରିୟା ହୋଇପାରେ, ତେଣୁ ନିୟମିତ ଯକୃତ କାର୍ଯ୍ୟ ପରୀକ୍ଷା   କରି ପର୍ଯ୍ୟବେକ୍ଷଣ କରାଯାଏ । ଅନ୍ୟ ସାଂଘାତିକ ସଙ୍କଟ ଅଗ୍ନାଶୟ ପ୍ରଦାହ ଓ ଆତ୍ମହତ୍ୟା ପ୍ରବଣତା ମଧ୍ୟ ଦେଖାଯାଏ । ଗର୍ଭାବସ୍ଥାରେ ଏହି ଔଷଧ ଦେଲେ ଶିଶୁର ସାଂଘାତିକ ସମସ୍ୟା ଦେଖାଯାଏ । ଏଥିଯୋଗୁ ଗର୍ଭଧାନ ବୟସରେ ଅଧକପାଳି ଥିଲେ ମଧ୍ୟ ଏହି ଔଷଧ ଦିଆଯାଏ ନାହିଁ । ଭାଲପ୍ରୋଏଟର କାର୍ଯ୍ୟ ପ୍ରଣାଳୀ ସ୍ପଷ୍ଟ ହୋଇନାହିଁ । ସନ ୧୮୮୧ରେ ପ୍ରଥମେ ଭାଲପ୍ରୋଏଟ ପ୍ରସ୍ତୁତ ହୋଇଥିଲେ ମଧ୍ୟ ସନ ୧୯୬୨ରେ ଚିକିତ୍ସା କ୍ଷେତ୍ରରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଦୈନିକ ହୋଲସେଲ ଖର୍ଚ୍ଚ ୦.୧୪ରୁ ୦.୫୨ ଆମେରିକୀୟ ଡଲାର । ଆମେରିକାରେ ଏହାର ଦୈନନ୍ଦିନ ଖର୍ଚ୍ଚ ୦.୯୦ ଡଲାର । ଏହାର ଏକ ବ୍ୟବସାୟିକ ନାମ ଡାପାକୋଟ ।
କମଳା ନେହୁରୁ   ; ୧ ଅଗଷ୍ଟ ୧୮୯୯   ୨୮ ଫେବୃଆରୀ ୧୯୩୬ ଜଣେ ସ୍ୱାଧୀନତା ସଂଗ୍ରାମୀ, ଜବାହରଲାଲ ନେହେରୁଙ୍କ ସ୍ତ୍ରୀ ଏବଂ ଇନ୍ଦିରା ଗାନ୍ଧୀଙ୍କ ମା ଥିଲେ। ସେ ଜଣେ ଦେଶ ହିତାଭିଳାଷୀ ଥିଲେ । ପରିଚୟ କମଳା ନେହେରୁ ଦିଲ୍ଲୀର ଏକ ପ୍ରମୁଖ ବ୍ୟବସାୟୀ ପଣ୍ଡିତ ଜବାହରଲାଲମଲ ଏବଂ ରାଜପତି କୌଲଙ୍କ କନ୍ୟା । ଏକ ଭାରତୀୟ ପରମ୍ପରାଗତ କାଶ୍ମିରୀ ବ୍ରାହ୍ମଣ ପରିବାରରେ କମଳାଙ୍କ ଜନ୍ମ ୧ ଅଗଷ୍ଟ ୧୮୯୯ ମସିହାରେ ଦିଲ୍ଲୀରେ ହୋଇଥିଲା । କମଳା ହେଉଛନ୍ତି ପରିବାରର ଜ୍ୟେଷ୍ଠ ସନ୍ତାନ ।. ଚାନ୍ଦ ବାହାଦୁର କାଉଲ ଏବଂ କୈଳାଶ ନାଥ କାଉଲ ନାମରେ ତାଙ୍କର ଦୁଇ ଭାଇ । ଅନ୍ୟ ଏକ ଭଉଣୀ ହେଲେ ସ୍ୱରୂପ କଟଯୁ । କମଳା ଜଣେ ପଣ୍ଡିତ ଏବଂ ଏକ ମୌଲବୀ ଗୃହ ଶିକ୍ଷକଙ୍କ ତତ୍ତ୍ୱାବଧାନରେ ଶିକ୍ଷା ଲାଭ କରିଥିଲେ । ମାତ୍ର ସତର ବର୍ଷ ବୟସରେ କମଳାଙ୍କ ବିବାହ ଜବାହରଲାଲ ନେହେରୁଙ୍କ ସହ ୮ ଫେବୃଆରୀ ୧୯୧୬ ମସିହାରେ ହୋଇଥିଲା । ବିବାହ ପରେ କମଳାଙ୍କ ନାମ କମଳା କୌଲ ନେହେରୁ ହେଲା । ବ୍ରିଟିଶ ଲେଖିକା କ୍ୟାଥରିନ ଫ୍ରାନ୍ସିକ ସ୍ୱରଚିତ ବହି  " ରେ ଲେଖିଛନ୍ତି ଯେ ଦିଲ୍ଲୀର ପରମ୍ପରାଗତ ହିନ୍ଦୁ ବ୍ରାହ୍ମଣ ପରିବାର ସହ ସମ୍ବନ୍ଧ ରଖିଥିବା ହେତୁ କମଳା ନେହେରୁଙ୍କ ଚରିତ୍ରରେ ହିନ୍ଦୁ ସଂସ୍କାର ସ୍ପଷ୍ଟ ବାରିହୋଇପଡୁଥିଲା । କିନ୍ତୁ ବିବାହ ପରେ ବିଦେଶ ଫେରନ୍ତା ତଥା ପାଶ୍ଚାତ୍ୟ ଢଙ୍ଗରେ ପ୍ରଭାବୀ ନେହେରୁଙ୍କ ପରିବାରରେ ତାଙ୍କୁ ଅଲଗା ପରିବେଶରେ ରହିବାକୁ ହେଲା । ସ୍ୱାଧୀନତା ସଂଗ୍ରାମରେ ଭୂମିକା କମଳା ନେହେରୁ ଭାରତର ସ୍ୱାଧୀନତା ସଂଗ୍ରାମରେ ଜବାହାରଙ୍କ ପ୍ରମୁଖ ସହଯୋଗୀ ଥିଲେ । ୧୯୨୧ ମସିହାରେ ଅସହଯୋଗ ଆନ୍ଦୋଳନରେ ଆଲ୍ଲହାବାଦରେ ମହିଳାମାନଙ୍କୁ ଏକତ୍ର କରି ବିଦେଶୀ ଲୁଗା ଦୋକାନ ତଥା ମଦ ଦୋକାନରେ ପିକେଟିଂ କରିବା ଆରମ୍ଭ କଲେ । ଏପରିକି ଇଂରେଜ ସରକାର ଯେତେବେଳେ ଜବାହାରଙ୍କୁ ଇଂରେଜ ବିରୋଧୀ ଭାଷଣ ଦେବାରୁ ବିରତ କରିବାକୁ ଦେଶଦ୍ରୋହ ଅପରାଧରେ ଗିରଫ କଲେ, ସେତେବେଳେ କମଳା ନେହେରୁ ଜବାହରଙ୍କ ଲିଖିତ ଭାଷଣ ପଢିବାକୁ ଆଗେଇଯାଇଥିଲେ । ଯେତେବେଳେ ଇଂରେଜ ସରକାର ଦେଖିଲେ ଯେ ସ୍ୱାଧୀନତା ସଂଗ୍ରାମରେ କମଳାଙ୍କ ଲୋକପ୍ରିୟତା ବୃଦ୍ଧି ହେଉଛି, ସେତେବେଳେ ଭିନ୍ନ ଭିନ୍ନ ସଂକ୍ରାନ୍ତରେ କମଳାଙ୍କୁ ଦୁଇଥର ଜେଲ ଯିବାକୁ ପଡିଥିଲା । କମଳାଙ୍କ ସହ ସରୋଜିନୀ ନାଇଡୁ ତଥା ଅନ୍ୟ ମହିଳା ମଧ୍ୟ କାରାବରଣ କରିଥିଲେ । ଏହି ସମୟରେ କମଳା ନିଜ ଘର ସ୍ୱରାଜ ଭବନର ଏକ ବଖରାରେ ଆହତ ସ୍ୱତନ୍ତ୍ରତା ସେନାନୀମାନଙ୍କୁ ସେବା କରିବା ତଥା ଔଷଧ ବିତରଣ କରିବା ଆରମ୍ଭ କରିଦେଲେ । କମଳାଙ୍କ ମୃତ୍ୟୁ ପରେ ମହାତ୍ମା ଗାନ୍ଧୀ ତଥା ଅନ୍ୟ ପ୍ରମୁଖ ନେତାଙ୍କ ସହାୟତାରେ ଏହାକୁ କମଳା ନେହେରୁ ମେମୋରିଅଲ ହାସପାତାଳ ନାମରେ ପ୍ରତିଷ୍ଠା କଲେ ।
କଲମ କହିଲେ ସାଧାରଣତଃ ଏକ ଲେଖନୀକୁ ବୁଝାଇଥାଏ । ଏହି ଲେଖନୀଦ୍ୱାରା କାଗଜ ବା ସେହିଭଳି କିଛି ଜିନିଷ ଉପରେ ଲେଖିହୁଏ ବା କିଛି ଚିହ୍ନ କରିହୁଏ । ଇତିହାସ ପୂର୍ବ କାଳରେ ଲୋକମାନେ ଏକ ଟାଣ ଧାତୁ ସାହାଯ୍ୟରେ ତାଳ ପତ୍ରରେ ଲେଖୁଥିଲେ । ଏହା ପରେ ପରେ ମୟୁର ପର ଓ ଦୁଆତରେ ଲେଖିବା ଆରମ୍ଭ କଲେ । ମୟୁର ପର ପରିବର୍ତେ କିଛିଦିନ ପରେ ଏକ ଲେଖନୀ ଯେଉଁଥିରେ କିଛି କାଳି ବା ଦୁଆତ ଭରା ଯାଇପାରିବ ତାହା ବ୍ୟବହାର କରାଗଲା । ଏହାକୁ ଫାଉଣ୍ଟେନ ପେନ କୁହାଯାଉଥିଲା । ଏହାପରେ ଆଧୁନିକ ଯୁଗର କଲମର ଉଦ୍ଭାବନ ହେଲା ।୧୭୭୦ ମସିହାରେ ସାର ଜୋସେପ ପରିସେଟଲି ବଲ ପଏଣ୍ଟ କଲମ ଉଦ୍ଭାବନ କଲେ। କଲମର ତିଆରି ପରେ ପରେ ପେନସିଲର ଉଦଭାବନ ହେଲା ପ୍ରକାର ବିଭିନ୍ନ ପ୍ରକାରର କଲମ ଦେଖିବାକୁ ମିଳିଥାଏ । ଏହା ଜେଲ କଲମ ଓ ବଲ ପଏଣ୍ଟ ଭାବରେ ମିଲିଥାଏ।
ଅନୁପ ସିଂହ ଦେଓ  (୨୪ ଫେବୃଆରୀ ୧୯୨୦ - ୪ ଅକ୍ଟୋବର ୨୦୦୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଆଠ ଥର କାର୍ଯ୍ୟ କରିଛନ୍ତି । ୧୯୫୨, ୧୯୫୭, ୧୯୬୧, ୧୯୬୭, ୧୯୭୧, ୧୯୭୪, ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନୂଆପଡ଼ା ଓ ଖଡ଼ିଆଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ, ୫ମ, ୬ଷ୍ଠ, ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନୁପ ସିଂହ ଦେଓ ୧୯୨୦ ମସିହାର ଫେବୃଆରୀ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜା ଏ.ଟି. ଦେଓ ଓ ପତ୍ନୀଙ୍କ ନାମ ଏସ୍.ଏମ୍. ଦେବୀ । ରାଜନୈତିକ ଜୀବନ ଅନୁପ ସିଂହ ଦେଓ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି, ପୂର୍ବରୁ ସେ ସ୍ୱତନ୍ତ୍ର ପାର୍ଟି ଓ ଉତ୍କଳ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଆଠ ଥର କାର୍ଯ୍ୟ କରିଛନ୍ତି । ସେ ୧୯୫୨ ମସିହାରୁ ୧୯୫୭ ଯାଏଁ, ୧୯୬୫ରୁ ୧୯୬୭ ଯାଏଁ, ୧୯୮୫ରୁ ୧୯୮୬ ଓ ୧୯୮୯ ମସିହାରୁ ୧୯୯୦ ମସିହାଯାଏଁ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଅନୁପ ସିଂହ ଦେଓ ୨୦୦୩ ମସିହାର ଅକ୍ଟୋବର ୪ ତାରିଖରେ ୮୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଜଉନା ମୁର୍ମୁ ଜଣେ ଭାରତୀୟ ମହିଳା ଆଥଲେଟ । ତାଙ୍କର ଜନ୍ମ ଓଡ଼ିଶାର ମୟୂରଭଞ୍ଜ ଜିଲ୍ଲାରେ ହୋଇଥିଲା । ସେ ୪୦୦ ମିଟର ଦୌଡ଼ ଓ ୪୦୦ ମିଟର ହଡଲ୍ସ ଦୌଡ଼ ପ୍ରତିଯୋଗୀତାରେ ଭାଗନେଇ ଅନେକ ଜାତୀୟ ପୁରସ୍କାର ପାଇଛନ୍ତି । ସେ ଓଡ଼ିଶାର କୋଚ ଅରୁଣ କୁମାର ଦାସ ଓ ସୁଭାଷ ଚନ୍ଦ୍ର ଦାଶମହାପାତ୍ରଙ୍କଠାରୁ ପ୍ରଶିକ୍ଷଣ ନେଇଥିଲେ । କ୍ରୀଡ଼ା କୃତି ଜଉନା, ଜାତୀୟ ଓ ଆନ୍ତର୍ଜାତୀୟ ସ୍ତରରେ ଅନେକ ପ୍ରତିଯୋଗୀତାରେ ଭାଗ ନେଇ ପଦକ ପ୍ରାପ୍ତ କରିଛନ୍ତି । ଆନ୍ତର୍ଜାତିକ ୨୦୧୦ ମସିହାରେ ଚୀନ ଦେଶର ଗୁଆଙ୍ଗଝୌଠାରେ ଏସୀୟ କ୍ରୀଡ଼ାରେ ସେ ୪୦୦ ମିଟର ହର୍ଡଲ୍ସରେ ୪ର୍ଥ ସ୍ଥାନରେ ରହି ଅଳ୍ପକେ ପଦକ ପାଇବାରୁ ବଞ୍ଚିତ ହୋଇଠିଲେ । ୨୦୧୦ ମସିହାରେ ନୂଆ ଦିଲ୍ଲୀଠାରେ ହେଇଥିବା ୩ୟ ଏସୀୟ ଅଲ ଷ୍ଟାର ଆଥଲେଟିକ ଏମଆଇଟିରେ ସେ ୪୦୦ ମିଟର ହର୍ଡଲ୍ସରେ ସ୍ୱର୍ଣ୍ଣ ପଦକ ଜିତିବା ସହ ୪୦୦ ମିଟର ଦୌଡରେ ବ୍ରୋଞ୍ଜ ପଦକ ଜିତି ଥିଲେ । ୨୦୧୦ ମସିହା ଦକ୍ଷିଣ ଏସୀୟ କ୍ରୀଡ଼ାରେ ସେ ୪୦୦ ମିଟର ହାଡଲ୍ସ ଓ ୪ ୪୦୦ ମିଟର ରିଲେ ରେଶରେ ସ୍ୱର୍ଣ୍ଣ ପଦକ ପାଇଥିଲେ । ଜାତୀୟ ସେ ଜାତୀୟ ପ୍ରତିଯୋଗୀତାରେ ୪୦୦ ମିଟର ଦୌଡ଼ରେ ରୌପ୍ୟ ପଦକ ପାଇଥିଲେ ଓ ଅନେକ ପ୍ରତିଯୋଗୀତାରେ ପଦକ ପାଇଛନ୍ତି । ନିଶା ଔଷଧ ସେବନ ୨୦୧୧ ମସିହା ମଇ ମାସରେ ତାଙ୍କର ରକ୍ତ ପରୀକ୍ଷାରେ ନିଷିଦ୍ଧ ଔଷଧ ବାହାରିବାରୁ ତାଙ୍କୁ ୨ ବର୍ଷ ପାଇଁ କ୍ରୀଡ଼ାରେ ଭାଗ ନେବାରୁ ବାସନ୍ଦ କରାଯାଇଥିଲା ।
ରୋଞ୍ଜିନୀ ଚକ୍ରବର୍ତ୍ତୀ  (ଜନ୍ମ: ୨୪ ଫେବୃଆରୀ ୧୯୯୨) ଜଣେ ଭାରତୀୟ ଅଭିନେତ୍ରୀ ଓ ମଡେଲ୍  । ସେ ହିନ୍ଦୀ ଓ ବଙ୍ଗଳା କଥାଚିତ୍ର ଜଗତରେ କାମ କରନ୍ତି । ସେ ତୁମ୍ବାଡ଼, ଆର୍ଟିକଲ୍ ୧୫ ଓ ଟିଭିଏଫ୍ ପିଚର୍ସ ଭଳି ହିନ୍ଦୀ କଥାଚିତ୍ର ଓ ସିରିଜ୍‌ରେ ଅଭିନୟ ପାଇଁ ସେ ଜଣାଶୁଣା । ବ୍ୟକ୍ତିଗତ ଜୀବନ ୧୯୯୨ ମସିହାର ଡିସେମ୍ବର ୮ ତାରିଖରେ, ସେ କଲିକତାର ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ସେ ନୃତ୍ୟରେ ପ୍ରଶିକ୍ଷଣ ନେଇଛନ୍ତି ଏବଂ କଲେଜ ପଢ଼ାବେଳୁ ଅଭିନୟ କରିବା ଆରମ୍ଭ କରିଥିଲେ । ସେ ଏକ ବଙ୍ଗଳା ଥିଏଟର ଗ୍ରୁପ୍ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ଅଭିନୟ ଜୀବନ ଥିଏଟରରେ କାମ କରିବା ପରେ, ସେ ପ୍ରଥମେ ବଙ୍ଗଳ କଥାଚିତ୍ର ଜଗତରେ ଅଭିନୟ କରିଥିଲେ ଏବଂ ପରେ ମୁମ୍ବାଇରେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।
ଅଙ୍କିତା ମହାପାତ୍ର  (ପାୟଲ୍ ନାମରେ ମଧ୍ୟ ଜଣା), ଜଣେ ଓଡ଼ିଆ ମଡେଲ  । ୨୦୦୯ରେ ସେ ଫେମିନା ମିସ୍ ଇଣ୍ଡିଆ ଇଷ୍ଟ୍ ଓ ଗ୍ଲାଡ୍ରାଗ୍‌ସ ମେଗା ମଡେଲ୍ ଜିତିଥିଲେ, ଏହାପରେ ୨୦୧୧ ମସିହାରେ ବଲିଉଡ୍ ମିସ୍ ଫେମିନା ଦୀଭା ସମ୍ମାନରେ ସମ୍ମାନିତ ହୋଇଥିଲେ । ଆଦ୍ୟ ଜୀବନ ଅଙ୍କିତା ମହାପାତ୍ର, ସିଲିକନ୍ ଇନ୍‌ଷ୍ଟିଚ୍ୟୁଟ୍ ଅଫ୍ ଟେକ୍‌ନୋଲୋଜି, ଭୁବନେଶ୍ୱରରୁ ୨୦୦୮ ମସିହାରେ ଇଲେକ୍‌ଟ୍ରୋନିକ୍‌ସ ଓ ଏଲି କମ୍ୟୁନିକେସନ୍‌ରେ ସ୍ନାତ୍ତକ ଲାଭ କରିଥିଲେ । ଏହା ପରେ ମଡ଼େଲିଂରେ ବୃତ୍ତି ପାଇଁ ସେ ମୁମ୍ବାଇ ଚାଲିଯାଇଥିଲେ । ଏହାପରେ ସେ ଆକ୍ଟର ପ୍ରିପେୟାର୍‌ସ, ମୁମ୍ବାଇରୁ ଏକ ୩ ମାସିଆ ଡିପ୍ଲୋମା ପାଠ୍ୟକ୍ରମ କରିଥିଲେ । ସେ ଗ୍ଲାଡ୍ରାଗ୍‌ସ ମେଗା ମଡ଼େଲ୍ ୨୦୦୯ର ପ୍ରସ୍ତୁତି ପାଇଁ ତିଆରା ବିୟୁଟି ପିଜାଣ୍ଟ୍ ଟ୍ରେନିଂ ଷ୍ଟୁଡ଼ିଓରେ ରୀତିକା ରାମତ୍ରୀ କୁମାରଙ୍କ ତ‌ତ୍ତ୍ୱାବଧାନରେ ପ୍ରସ୍ତୁତ ହୋଇଥିଲେ । ସମ୍ମାନ ୨୦୦୯ରେ ସେ ଫେମିନା ମିସ୍ ଇଣ୍ଡିଆ ଇଷ୍ଟ୍ ଓ ଗ୍ଲାଡ୍ରାଗ୍‌ସ ମେଗା ମଡେଲ୍ ଜିତିଥିଲେ । ୨୦୧୧ ମସିହାରେ ବଲିଉଡ୍ ମିସ୍ ଫେମିନା ଦୀଭା ସମ୍ମାନରେ ସମ୍ମାନିତ ହୋଇଥିଲେ । ୨୦୧୧ରେ ସେ ପାଣ୍ଟାଲୁନ୍ ଫେମିନା ମିସ୍ ଇଣ୍ଡିଆର ଶେଷ ପର୍ଯ୍ୟାୟ ପର୍ଯ୍ୟନ୍ ଉତ୍ତୀର୍ଣ୍ଣ ହୋଇଥିଲେ । ସେ ମଧ୍ଧ୍ୟ ଗୀତାଞ୍ଜଳୀ ମୋଷ୍ଟ ବିଉଟିଫୁଲ୍ ସମ୍ମାନ ପାଇଥିଲେ । ଫରଏଭର୍ ଫେମିନା ମିସ୍ ଟ୍ରାଡ଼ିସ୍‌ନାଲ୍ ସମ୍ମନ ବିଜେତା ।
ସାଧାରଣ ଉତ୍କଣ୍ଠା ବ୍ୟାଧି  (ଇଂରାଜୀ ଭାଷାରେ / ) ରୋଗରେ ଘଟଣା କିମ୍ବା କାର୍ଯ୍ୟକଳାପ ବିଷୟକ ଚିନ୍ତାକୁ ନିୟନ୍ତ୍ରଣ କରିବା କଷ୍ଟକର ହୁଏ  ଅନ୍ୟାନ୍ୟ ଲକ୍ଷଣ ମଧ୍ୟରେ ମାଂସପେଶୀ ସଙ୍କୋଚନ, ଚିଡ଼ଚିଡ଼ାପଣ, ଥକ୍କାଣ, ଧ୍ୟାନ ଦେବାରେ ଅସୁବିଧା ଏବଂ ନିଦ୍ରାହୀନତା ହୋଇପାରେ  ଏହି ସମସ୍ୟାଗୁଡିକ ଏକ ସ୍ତରରେ କାର୍ଯ୍ୟରେ ବାଧା ସୃଷ୍ଟି କରିଥାଏ କିମ୍ବା ଉଲ୍ଲେଖନୀୟ କଷ୍ଟ ହୁଏ  ଏହା ଧୀରେ ଧୀରେ ଆରମ୍ଭ ହୋଇଥାଏ  ରୋଗ ଜଟିଳ ହେଲେ ହୃତ୍‌ପିଣ୍ଡ ରୋଗ ଏବଂ ଆତ୍ମହତ୍ୟା ହୋଇପାରେ । ମାନସିକ ଚାପ, ଜେନେଟିକ ଏବଂ ପଦାର୍ଥ ଅପବ୍ୟବ‌ହାର ଯୋଗୁ ଏହି ରୋଗ ସଙ୍କଟ ସୃଷ୍ଟି ହୁଏ  ଏହା ଏକ ପ୍ରକାର ଉଦ୍‌ବେଗ ଅବ୍ୟବସ୍ଥା ବେମାରୀ  ଜିଏଡି-୭  ( -7) ବ୍ୟବ‌ହାର କରି ଏହି ରୋଗ ଓ ତାହାର ଗମ୍ଭୀରତା ନିର୍ଣ୍ଣୟ କରାଯାଏ  । ରୋଗ ନିର୍ଣ୍ଣୟ ନିମନ୍ତେ ଅତି କମରେ ଛଅ ମାସର ଲକ୍ଷଣ ଆବଶ୍ୟକ ହୁଏ। ଚିକିତ୍ସା ନିମନ୍ତେ ଉଭୟ ଔଷଧ ଓ କଗନିଟିଭ ବେହେଭିଅରାଲ ଥେରାପି   ଦିଆଯାଏ । ଉପଯୋଗୀ ଔଷଧ ମଧ୍ୟରେ ଡୁଲୋକ୍ସେଟିନ୍ , ପ୍ରିଗାବାଲିନ, ଭେନଲାଫ୍ୟାକ୍ସିନ, ଏବଂ ଏସିଟାଲୋପ୍ରାମ ଦିଆଯାଏ  ଅନ୍ୟାନ୍ୟ ଔଷଧ ନାମ ବୁସ୍ପିରୋନ, ଆଣ୍ଟିସାଇକୋଟିକ୍ସ ଏବଂ ବେଞ୍ଜୋଡାଏଜେପିନ ଦିଆଯାଏ । ଦୀର୍ଘକାଳୀନ ଚିକିତ୍ସାରେ ମିଶ୍ରିତ ଫଳାଫଳ ମିଳେ  ବର୍ଷକୁ ପ୍ରାୟ ୦.୪ରୁ ୩.୬% ଲୋକ ଏହି ରୋଗରେ ପୀଡ଼ିତ ହୁଅନ୍ତି ଏବଂ ୪ରୁ ୯% ଲୋକ ସେମାନଙ୍କ ଜୀବନର ଯେ କୌଣସି ସମୟରେ ପ୍ରଭାବିତ ହୁଅନ୍ତି  ୩୦ରୁ ୬୦ ବର୍ଷ ବୟସ ମଧ୍ୟରେ ସାଧାରଣତଃ ଏହି ରୋଗ ହୁଏ । ପୁରୁଷଙ୍କ ତୁଳନାରେ ମହିଳାଙ୍କ ସଂଖ୍ୟା ଦୁଇ ଗୁଣ ଅଧିକ ଥାଏ । ଏହି ଅବସ୍ଥା ପ୍ରଥମେ ୧୯୮୦ ମସିହାରେ ଡିଏସଏମ-୧୧୧  ନାମରେ ପରିଚିତ ଥିଲା, ଏହା ପୂର୍ବରୁ ଏହା ଆଙ୍ଗଜାଇଟି ନିଉରୋସିସ ରୋଗର ଏକ ଅଂଶ ଭାବରେ ପରିଚିତ ଥିଲା
ଇତମାଦ - ଉଦ-ଦଉଲାହ କବରଗୃହ ଉର୍ଦ୍ଦୁ: ,  ' - -   ଭାରତର ରାଜ୍ୟ ଉତ୍ତର ପ୍ରଦେଶର ଆଗ୍ରା ନିକଟସ୍ଥ ଏକ ମୋଗଲ କାଳୀନ କବର-ଗୃହ । ଏହାକୁ ବହୁବାର  "ଅଳଙ୍କାର ବାକ୍ସ"   ଭାବେ ସମ୍ବୋଧିତ କରାଯାଏ, କେବେ କେବେ  "ଛୋଟ ତାଜ ମହଲ"   ମଧ୍ୟ କୁହାଯାଏ । ଏହି କବର-ଗୃହକୁ ତାଜ୍ ମହଲର ପୂର୍ବ-ସଂସ୍କରଣ ଭାବେ ବିବେଚନା କରାଯାଇଥାଏ । ଏଠାରେ ମୁଖ୍ୟ ଗୃହ ବ୍ୟତୀତ ଅନେକ ଗୃହ ଓ ଉଦ୍ୟାନ ରହିଛି । ୧୬୨୨ରୁ ୧୬୨୮ ମସିହା ମଧ୍ୟରେ ନିର୍ମିତ ହୋଇଥିବା ଏହି କବରଗୃହଟି ପ୍ରାରମ୍ଭିକ ସ୍ତରର ମୋଗଲ କଳା ସ୍ଥାପତ୍ୟ   ମୁଖ୍ୟତଃ ଲାଲ ବାଲୁକା ପ୍ରସ୍ତରରେ ନିର୍ମିତ ଏବଂ ମାର୍ବଲରେ ସୁସଜ୍ଜିତ, ଦିଲ୍ଲୀସ୍ଥିତ ହୁମାୟୁନ କବର ଓ ସିକନ୍ଦରାଠାରେ ଥିବା ଆକବରଙ୍କ କବର ସଦୃଶ   ତଥା ଦ୍ୱିତୀୟ ପର୍ଯ୍ୟାୟର ମୋଗଲ କଲା ସ୍ଥାପତ୍ୟ   ମୂଲ୍ୟବାନ ପଥର ଖଚିତ ଧଳା ମାର୍ବଲର ବ୍ୟବହାର, ଯାହାର ଲାଳିତ୍ୟ ତାଜ ମହଲରେ ପ୍ରତୀୟମାନ   ମଧ୍ୟରେ ଥିବା ପରିବର୍ତନର ପ୍ରତୀକ । ଇତମାଦ - ଉଦ-ଦଉଲାହ କବର ଜାହାଙ୍ଗୀରଙ୍କ ପତ୍ନୀ ନୁର ଜାହାନ ଙ୍କଦ୍ୱାରା ନିର୍ମିତ ହେଇଥିଲା । ସେ ଏହାକୁ ତାଙ୍କ ପିତା ମିର୍ଜା ଘୟାସ ବେଗ , ଯିଏ ଜଣେ ପାର୍ସି ଅମିର ଥିଲେ ,ଙ୍କ ସ୍ମୃତିରେ ନିର୍ମିତ ହେଇଥିଲା ।ମିର୍ଜା ସହ ଜାହଁଙ୍କ ପତ୍ନୀ ମୁମତାଜ୍ ମହଲଙ୍କ ପିତାମହ ମଧ୍ୟ ଥିଲେ । ପରେ ସହାଜାହାନ ମୁମତାଜ୍ ମହଲଙ୍କ ସ୍ମୃତିରେ ତାଜ ମହଲ ନିର୍ମାଣ କରିଥିଲେ । କବର ଯମୁନା ନଦୀର ପୁରା ତଟରେ ଏହି କବରଖାନା ନିର୍ମିତ ହେଇଥିଲା । ଏହାର ଚାରିପଟେ ଉଦ୍ୟାନ ଓ ଜଳାଧାର ରହିଛି । 50 ମିଟର ପରିଧିରେ ଏହା ନିର୍ମିତ । ପ୍ରତି କୋଣରେ ସ୍ତମ୍ଭ ରହିଛି । ରାଜସ୍ଥାନରୁ ଆସିଥିବା ଧଳା ମାର୍ବଳ ପ୍ରସ୍ତରରେ ଏହାର କାନ୍ଥ ସବୁ ନିର୍ମିତ । ଏହି କାନ୍ଥରେ କରନେଲିଆନ , ଯଶପର ତୋପଜ ଆଦି ମୂର୍ତିର ଖୋଦନ ରହିଛି । ଅଭ୍ୟନ୍ତରରେ କାଚ ଝରକା ସବୁ ଆଲୋକ ପ୍ରଦାନ କରିଥାଏ ।
ରଓଶନ ଆରା  ୩ ଅଗଷ୍ଟ ୧୯୪୦   ୨୪ ଜୁନ ୨୦୧୦ , ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଅଭିନେତ୍ରୀ ଥିଲେ । ଚଳଚ୍ଚିତ୍ରରେ ଯୋଗଦେବା ପୂର୍ବରୁ ସେ ବୃତ୍ତିଗତ ଭାବରେ ଡାକ୍ତର ଥିଲେ । କବି ବନ୍ଦେ ଅଲ୍ଲୀ ମିଆ ତାଙ୍କ ସମ୍ପର୍କୀୟ ଏବଂ ତାଙ୍କ ଭାଉଜ ସୁଚିତ୍ରା ସେନ ଜଣେ ଜଣାଶୁଣା କଥାଚିତ୍ର ଅଭିନେତ୍ରୀ, ଯିଏକି ତାଙ୍କର ତାଙ୍କର ପିଲାଦିନର ବନ୍ଧୁ ମଧ୍ୟ ଥିଲେ ଓ ସ୍କୁଲ ଜୀବନର ସହପାଠୀ ମଧ୍ୟ ଥିଲେ । ୧୯୫୯ ମସିହାରେ ସେ ଅଭିନୟ କରିବା ଆରମ୍ଭ କରିଥଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ମାଟିର ପାହାଡ଼ । ପ୍ରାରମ୍ଭିକ ଜୀବନ ରଓଶନ ଆରା ୧୯୪୦ ମସିହାର ଅଗଷ୍ଟ ୩ ତାରିଖରେ ପାବନାରେ ଜନ୍ମଗ୍ରହଣ କରିଥିଲେ । ତାଙ୍କର ଡାକନାମ ଥିଲା  'ଡେଜି'  ।
ଆଲୋକର ମୌଳିକ କଣିକାକୁ ଫୋଟନ୍ କୁହାଯାଏ । ନାମକରଣ ଇତିହାସ ନିଉଟନ୍ ଓ ହାଇଜେନ୍‌ସ୍‌ଙ୍କ ଧାରଣା ଆଲୋକ ହେଉଛି ଶକ୍ତିର ଏକ ପ୍ରବାହା ଶକ୍ତିର ପ୍ରବାହକୁ ତରଙ୍ଗ କୁହାଯାଏ । ତେଣୁ ଆଲୋକକୁ ଏକ ତରଙ୍ଗ କହିବା ଯୁକ୍ତିଯୁକ୍ତ । ତେବେ ସାର୍ ଆଇଜାକ୍ ନିଉଟନ୍ ବିଶ୍ୱାସ କରୁଥିଲେ ଯେ ଆଲୋକ କେତେକ କଣିକାକୁ ନେଇ ଗଠିତ । ଦର୍ପଣ ଉପରେ ଆଲୋକ ପଡ଼ିଲେ ପ୍ରତିଫଳିତ   ହେବା ଓ ବାୟୁ ମାଧ୍ୟମରୁ କାଚ ମାଧ୍ୟମକୁ ଆଲୋକ ପ୍ରବେଶ କଲେ ବଙ୍କେଇ ଯିବା  (ପ୍ରତିସରଣ - ) ଭଳି ଆଲୋକୀୟ ପରିଘଟଣାଗୁଡ଼ିକୁ ମଧ୍ୟ ନିଉଟନ୍ ବୁଝେଇ ପାରିଲ  । ଆଲୋକ ଉପରେ ନିଉଟନ୍‌ଙ୍କର ଗୁରୁତ୍ତ୍ୱପୂର୍ଣ୍ଣ ଗବେଷଣା ବିଷୟରେ ତାଙ୍କର  "ଅପ୍ ‌ଟିକ୍ସ '   ପୁସ୍ତକରେ ସେ ଲେଖିଛନ୍ତି । ନିଉଟନ୍‌ଙ୍କର ସମସାମୟିକ ପଦାର୍ଥ ବିଜ୍ଞାନୀ ଖ୍ରୀଷ୍ଟିଆନ୍ ହାଇଜେନ୍‌ସ୍   କିନ୍ତୁ ଆଲୋକକୁ ଭିନ୍ନ ରୂପରେ ଦେଖୁଥିଲ । ସେ ଆଲୋକକୁ ତରଙ୍ଗ ବୋଲି କହୁଥିଲେ । ସେ ଭାବୁଥିଲେ ଯେ ଶବ୍ଦ ଭଳି ଆଲୋକ ଏକ ଯାନ୍ତ୍ରିକ ତରଙ୍ଗ, ଯାହାକି ଇଥର୍   ମାଧ୍ୟମରେ ପ୍ରବାହିତ ହୋଇଥାଏ । କିନ୍ତୁ, ସେତେବେଳେ ନିଉଟନ୍‌ଙ୍କ କଥାକୁ ଲୋକେ ଗୁରୁତ୍ୱ ଦେଉଥିଲେ । ପ୍ରାୟ ୧୦୦ ବର୍ଷ ପରେ ବୈଜ୍ଞାନିକ ଥମାସ୍ ୟଙ୍ଗ୍   ନିଜର ଗୁରୁତ୍ୱପୂର୍ଣ୍ଣ ଦ୍ୱି-ରେଖାଛିଦ୍ର  ପରୀକ୍ଷା ମାଧ୍ୟମରେ ପ୍ରମାଣ କରିଦେଲେ ଯେ ଆଲୋକ ଏକ ତରଙ୍ଗ । ଆଲୋକର କଣିକା ରୂପ - ଫୋଟନ୍ ପ୍ରଥମରୁ ଆଲୋକକୁ କେବଳ ତରଙ୍ଗ ବୋଲି କୁହାଯାଉଥିଲା । ମାତ୍ର କେତେଗୁଡ଼ିଏ ପରିସ୍ଥିତିରେ ଆଲୋକର ତରଙ୍ଗ ଗୁଣ ଆମକୁ ସନ୍ତୁଷ୍ଟ କରିପାରିଲା ନାହିଁ । ସେମିତିକା ଏକ ପରିଘଟଣା ହେଉଛି  "ଆଲୋକ-ବିଦ୍ୟୁତ୍ ପ୍ରଭାବ"    । ୧୯୦୦ ମସିହାରେ ଜର୍ମାନୀର ପଦାର୍ଥ ବିଜ୍ଞାନୀ ଫିଲିପ୍ ଏଡୁଆର୍ଡ୍ ଏଣ୍ଟନ୍ ଲେନାର୍ଡ   ଜାଣିବାକୁ ପାଇଲେ ଯେ କୌଣସି ଧାତବପୃଷ୍ଠ ଉପରେ ନୀଳ ଓ ବାଇଗଣୀ ପ୍ରଭୃତି ରଙ୍ଗର ଆଲୋକ ପଡ଼ିଲେ ଧାତବପୃଷ୍ଠରୁ ଇଲେକ୍‌ଟ୍ରୋନ୍ କଣିକାମାନ ବାହାରକୁ ବାହାରି ଆସୁଛନ୍ତି । ଏହାକୁ  "ଆଲୋକ-ବିଦ୍ୟୁତ୍ ପ୍ରଭାବ"  କୁହାଗଲା । ଅବଶ୍ୟ ୧୩ ବର୍ଷ ପୂର୍ବରୁ ୧୮୮୭ ମସିହାରେ ଜର୍ମାନୀର ପଦାର୍ଥ ବିଜ୍ଞାନୀ ହେନେରିକ୍ ରୁଡୋଲ୍‌ଫ୍ ହର୍ଜ୍   ଏଭଳି ପରିଘଟଣା ପ୍ରଥମେ ଲକ୍ଷ୍ୟ କରିଥିଲେ । ସେ ସମୟରେ ଆଲୋକର ତରଙ୍ଗୀୟ ଗୁଣ ଉପରେ ବୈଜ୍ଞାନିକମାନେ ବିଶ୍ୱାସ କରୁଥିଲେ, ଯାହାକି ଏହି ପରିଘଟଣାକୁ ସଫଳତାର ସହିତ ବୁଝେଇ ପାରିଲା ନାହିାଁ ବରଂ ଆଲୋକର କଣିକା ରୂପଦ୍ୱାରା ଆଇନ୍‌ଷ୍ଟାଇନ୍ ଏହାର ସଫଳ ବ୍ୟାଖ୍ୟା କରିପାରିଥିଲେ । ୧୯୦୫ ମସିହାରେ  "ଆଲୋକ-ବିଦ୍ୟୁତ୍ ପ୍ରଭାବ 'କୁ ବୁଝାଇବାକୁ ଯାଇ ଆଇନ୍ ‌ଷ୍ଟାଇନ୍ ସ୍ପଷ୍ଟ କରିଦେଲେ ଯେ, ଆଲୋକ ଏଠାରେ ତରଙ୍ଗ ପରି ନୁହଁ ବରଂ କଣିକା ପରି ବ୍ୟବହାର କରେ । ଏହି କଣିକାକୁ ଫୋଟନ୍ କୁହାଯାଏ । ଫୋଟନ୍ ହେଉଛି ଶକ୍ତିର କ୍ଷୁଦ୍ରାତିକ୍ଷୁଦ୍ର ପୁଡ଼ିଆ   । ତରଙ୍ଗ-କଣିକା ଦ୍ୱେତ ମତବାଦ ଆଲୋକ ଉଭୟ ତରଙ୍ଗ ଓ କଣିକା ପରି ବ୍ୟବହାର କରିଥାଏ । ପଦାର୍ଥର ପରମାଣୁ ଏହି ଫୋଟନ୍ କଣିକାକୁ ଶୋଷିପାରେ ଏବଂ ବିକିରଣ ରୂପରେ ବାହାରକୁ ଛାଡ଼ିପାରେ । ପରମାଣୁ ଭିତରେ ଇଲେକ୍‌ଟ୍ରୋନ୍‌ ଗୁଡ଼ିକ ବୁଲୁଥାଆନ୍ତି । ଇଲେକ୍‌ଟ୍ରୋନ୍‌ର ନିଜର ଶକ୍ତି ଥାଏ । ଫୋଟନ୍ କଣିକାର ମଧ୍ୟ ଶକ୍ତି ରହିଛି । ପରମାଣୁ ଉପରେ ଆଲୋକ ପଡ଼ିଲେ ପରମାଣୁର ଇଲେକ୍‌ଟ୍ରୋନ୍ ଫୋଟନ୍ କଣିକାକୁ ଶୋଷିିନିଏ । ଫୋଟନ୍ କଣିକାକୁ ଶୋଷିବା ପରେ ଇଲେକ୍‌ଟ୍ରନ୍‌ର ଶକ୍ତି ବଢ଼ିଯାଏ । ଅପର ପକ୍ଷରେ ଇଲେକ୍‌ଟ୍ରନ୍‌ରୁ ଫୋଟନ୍ କଣିକା ବାହାରି ଆସିଲେ ଏହାର ଶକ୍ତି ହ୍ରାସ ପାଏ ।
ବରୁଣ ଆହୁଜା ଜଣେ ଭାରତୀୟ ସଙ୍ଗୀତକାର, ଗାୟକ-ଗୀତିକାର ଏବଂ ଅନେକ ବାଦଯନ୍ତ୍ରର ବାଦକ । ସେ ସିଆନାଇଡ୍ ରକ୍‌ବ୍ୟାଣ୍ଡର ଜଣେ ସଦସ୍ୟ ଭାବରେ କାମ କରିବା ପରେ ୯୦ ଦଶକର ଜଣାଶୁଣା ଗାୟକ ଆର୍ଯ୍ୟନ୍‌ଙ୍କ ସହିତ କାମ କରିଥିଲେ । ସେ ଅନେକ ଜଣାଶୁଣା କଳାକାରଙ୍କ ସହଯୋଗୀ ଭାବରେ ୨୦୦୦ରୁ ଅଧିକ ମଞ୍ଚରେ ସଙ୍ଗୀତ ପରିବେଷଣ କରିଛନ୍ତି । ୨୦୧୮ ମସିହାରେ ସେ ଲକି ଅଲ୍ଲୀଙ୍କ ସହିତ ଅଲବିଦା ଏବଂ ଶିବାନୀ କଶ୍ୟପଙ୍କ ସହିତ ବଚକେ ତୁ ଚଲନା ଗୀତ ନିର୍ମାଣ କରିଥିଲେ ।
ଜେନ ଅଷ୍ଟେନ ଇଂରାଜୀ ଭାଷାରେ  ; ୧୬ ଡିସେମ୍ବର ୧୭୭୫  ୧୮ ଜୁଲାଇ ୧୮୧୭  ଜଣେ ଇଂରାଜୀ ଉପନ୍ୟାସକାର; ତାଙ୍କର ୬ଟି ମୂଖ୍ୟ ଉପନ୍ୟାସ ପାଇଁ ବିଖ୍ୟାତ ଥିଲେ ଓ ଅଷ୍ଟାଦଶ ଶତାବ୍ଦୀ ଶେଷ ଆଡ଼କୁ ତାଙ୍କର ଏହି ଲେଖାଗୁଡ଼ିକ ଅନୁବାଦିତ, ଟିପ୍ପଣୀକୃତ ଓ ସମାଲୋଚିତ ହୋଇଥିଲା । ତାଙ୍କର କାହାଣୀଗୁଡ଼ିକରେ ମହିଳାଙ୍କ ସାମାଜିକ ସତ୍ତା ଓ ଅର୍ଥନୈତିକ ନିରାପତ୍ତା ନିମନ୍ତେ ବିବାହ ନିମନ୍ତେ ନିର୍ଭର କରିବା ସମ୍ବନ୍ଧରେ ଲେଖାଥିଲା । ଅଷ୍ଟାଦଶ ଶତାବ୍ଦୀର ଦ୍ୱିତୀୟ ଭାଗରେ ଓ ଊନବିଂଶ ଶତାବ୍ଦୀ ଆରମ୍ଭରେ ତାଙ୍କର ଭାବୁକତାପୂର୍ଣ୍ଣ ଲେଖାର ଅନେକ ଆଲୋଚନା ହୋଇଥିଲା । ତାଙ୍କର ବ୍ୟଙ୍ଗ, ହାସ୍ୟ, ସାମାଜିକ ଟିପ୍ପଣୀ ଇତ୍ୟାଦିକୁ ସାଧାରଣ ଜନତା, ସମାଲୋଚକ ଓ ବିଜ୍ଞାଲୋକମାନେ ଉଚ୍ଚ ପ୍ରଶଂସା କରିଥିଲେ । ସେ ବିଭିନ୍ନ ଉପନ୍ୟାସ ଯଥା ସେନ୍ସ ଆଣ୍ଡ ସେନ୍ସିବିଲିଟି  (୧୮୧୧), ପ୍ରାଇଡ ଆଣ୍ଡ ପ୍ରେଜୁଡାଇସ  (୧୮୧୩), ମ୍ୟାନ୍ସଫିଲ୍ଡ ପାର୍କ  (୧୮୧୪) ଓ ଏମା  (୧୮୧୬) ଛପେଇ ବ‌ହୁତ ସଫଳ ହୋଇଥିଲେ  । ଏହା ବ୍ୟତୀତ ଆଉ ଦୁଇଟି ବ‌ହି, ନର୍ଥାଙ୍ଗର ଆବେ ଓ ପର୍ସୁଏସନ ଲେଖିଥିଲେ ଯାହା ତାଙ୍କ ଅନ୍ତେ ୧୮୧୮ରେ ଛପା ହୋଇଥିଲା ଓ ସାଣ୍ଡିଟନ ନାମକ ଆଉ ଗୋଟିଏ ଉପନ୍ୟାସ ମୃତ୍ୟୁ ପୂର୍ବରୁ ଲେଖିବାକୁ ଆରମ୍ଭ କରିଥିଲେ କିନ୍ତୁ ଶେଷ କରିପାଇନଥିଲେ । ତାଙ୍କର ଆଉ ତିନୋଟି ପାଣ୍ଡୁଲିପି ମଧ୍ୟରୁ ଏକ ଛୋଟ ଏପିସ୍ଟୋଲାରି ଉପନ୍ୟାସ, ଲେଡି ସୁସାନ ଓ ଅସମ୍ପୁର୍ଣ୍ଣ ଦି ୱାଟସନ ଲେଖିଥିଲେ ତାଙ୍କ ଜୀବଦ୍ଦସାରେ ସେ ଆଉ ଛଅଟି ଉପନ୍ୟାସ ଲେଖିଥିଲେ ଯାହା ବେନାମୀ ଭାବରେ ଛପା ହୋଇ ତାଙ୍କ ଜୀବଦ୍ଦସାରେ ମଧ୍ୟମ ଧରଣର ସାଫଲ୍ୟ ଅର୍ଜନ କରିଥିଲା । ମୃତ୍ୟୁ ପରେ ତାଙ୍କ ଲିଖିତ ବ‌ହି ଗୁଡ଼ିକ ରିଚାର୍ଡ଼ ବେଣ୍ଟଲି ଏକ ଉପନ୍ୟାସ ସିରିଜ ଆକାରରେ ଛପେଇଥିଲେ, ଯାହାକୁ ଫର୍ଡ଼ିନାଣ୍ଡ ପିକରିଙ୍ଗ ଚିତ୍ରିତ କରିଥିଲେ, ଓ ଏକ ସେଟ ଆକାରରେ ବିକ୍ରୟ ହୋଇଥିଲା । ଏହି ବ‌ହି ଗୁଡ଼ିକ ଧୀରେ ଧୀରେ ଆଦୃତ ଓ ଜନପ୍ରିୟ ହୋଇଥିଲା । ମୃତ୍ୟୁର ବାଉନ ବର୍ଷ ପରେ ତାଙ୍କ ନେଫିଉ ତାଙ୍କ ଲେଖିକା ଜୀବନ ଓ ଏକ ଅଣ‌ଘଟଣା ବ‌ହୁଳ ଲେଖିକା ପେଷା ବିଷୟରେ  'ଏ ମେମୋଏର ଅଫ ଜେନ ଅଷ୍ଟିନ'    ବ‌ହି ଲେଖି ସନ ୧୮୬୯ରେ ପ୍ରିୟ ପାଠକମାନଙ୍କୁ ଭେଟି ଦେଇଥିଲେ । ତାଙ୍କ ସାହିତ୍ୟ ଓ ରଚନା ଅନେକ ଲୋକଙ୍କୁ ପ୍ରେରଣା ଯୋଗେଇ ଥିଲା । ତାଙ୍କ ଉପନ୍ୟାସ ଆଧାରରେ ପ୍ରସ୍ତୁତ ହୋଇଥିବା ଚଳଚ୍ଚିତ୍ରମାନଙ୍କର ନାମ ଯଥାକ୍ରମେ ସନ ୧୯୪୦ରେ ପ୍ରାଇଡ ଆଣ୍ଡ ପ୍ରେଜୁଡାଇସ   ଓ ସାମ୍ପ୍ରତିକ ସେନ୍ସ ଆଣ୍ଡ ସେନ୍ସିବିଲିଟି ୧୯୫୫  , ଏମ୍ମା ୧୯୯୬  , ମ୍ୟାନ୍ସଫିଲ୍ଡ ପାର୍କ   ୧୯୯୯, ପ୍ରାଇଡ ଆଣ୍ଡ ପ୍ରେଜୁଡାଇସ ୨୦୦୫ ଓ ଲଭ ଆଣ୍ଡ ଫ୍ରେଣ୍ଡସିପ ୨୦୧୬   &   । ଜୀବନ ପରିବାର ଜେନ ୧୬ ଡିସେମ୍ଭର ୧୭୭୫ରେ ସ୍ଟିଭେଣ୍ଟନ, ହାମ୍ପସାୟରରେ ଜନ୍ମ ଗ୍ରହଣ କରିଥିଲେ । ତାଙ୍କ ଜନ୍ମ ସମୟର ଆଶାଠାରୁ ସେ ମାସେ ବିଳମ୍ବରେ ସଂସାରକୁ ଆସିଥିଲେ ।  "ସେ ତାଙ୍କ ଭଉଣୀର ଭବିଷ୍ୟତ ସାଥୀ" , ଏହା ତାଙ୍କ ପିତା ଲେଖଥିଲେ । ୧୭୭୬ରେ ପ୍ରବଳ ଶୀତ ହେଉଥିବାରୁ ତାଙ୍କୁ ଜୁନ ମାସରେ ଏକ ସ୍ଥାନୀୟ ଚର୍ଚ୍ଚରେ ବାପଟାଇଜ କରାଯାଇଥିଲା । ଜେନଙ୍କ ପିତା ଜର୍ଜ ଅଷ୍ଟେନ ସ୍ଟିଭେନଣ୍ଟନ ଓ ତାହାର ପାଖାପାଖି ସ୍ଥାନ ଡିନରେ ଥିବା  ୧୭୩୧ ୧୮୦୫  ଚର୍ଚ୍ଚ ଅଫ ଇଂଲଣ୍ଡର ପାରିସମାନଙ୍କରେ ରେକ୍ଟର କାମ କରୁଥିଲେ । ସେ ଏକ ଧନୀ, ସମ୍ମାନନୀୟ ପୁରୁଣା ପରିବାରର ଉଲ ବ୍ୟବସାୟୀ ଥିଲେ । ଶତାବ୍ଦୀ ଶତାବ୍ଦୀ ଧରି ବଡ଼ ପୁଅ ପରିବାରର ଧନ ସମ୍ପତ୍ତି ଉତ୍ତରାଧିକାର ସୂତ୍ରରେ ପାଉଥିବାରୁ ଜର୍ଜଙ୍କ ଶାଖା ପରିବାର ଦାରିଦ୍ର୍ୟ ଭୋଗ କଲେ । ସେ ଓ ତାଙ୍କ ଦୁଇ ଭଉଣୀ ଅନାଥ ଥିବାରୁ ସମ୍ପର୍କୀୟମାନେ ଲାଳନ ପାଳନ କଲେ । ତାଙ୍କ ଭଉଣୀ ଫିଲାଡେଲଫିଆ ଭାରତ ଆସି ବିବାହ କରିଥିଲେ । ସେଣ୍ଟ ଜନ୍ସ କଲେଜ ଅକ୍ସଫୋର୍ଡ଼ରେ ଜର୍ଜ ଫେଲୋସିପ ପାଇ ପଢ଼ିଲେ । ସେଠାରେ ବିଶିଷ୍ଟ ଲି ପରିବାରର କାସାଣ୍ଡ୍ରା ଲିଙ୍କୁ ଭେଟିଥିଲା ।
ଇକ୍ସେକିଜୁମାବ, ଟାଲ୍ଟଜ୍ ଏକ ବେପାର ନାମ, ହେଉଛି ଏକ ଔଷଧ ଯାହା ପ୍ଲେକ ସୋରିୟାସିସ୍, ସୋରିଆଟିକ ଆର୍ଥ୍ରାଇଟିସ୍ଏବଂ ଆଙ୍କିଲୋଜିଙ୍ଗ ସ୍ପଣ୍ଡିଲାଇଟିସ ଇତ୍ୟାଦି ରୋଗମାନଙ୍କାର ଚିକିତ୍ସା ପାଇଁ ବ୍ୟବହୃତ ହୁଏ । ମଧ୍ୟମରୁ ଗମ୍ଭୀର ଧରଣର ପ୍ଲେକ ସୋରିୟାସିସ୍ ପାଇଁ ଏହା ବ୍ୟବହୃତ ହୁଏ । ଏହା ଚର୍ମ ତଳେ ଏକ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶ୍ୱାସନଳୀ ସଂକ୍ରମଣ ଏବଂ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲିଉକିନ ୧୭କ ସ‌ହିତ ସଂଲଗ୍ନ ହୋଇ ଅବରୋଧ କରେ ଏବଂ ପ୍ରଦାହକୁ ହ୍ରାସ କରେ । ୨୦୨୬ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇକ୍ସେକିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୮୦ ମିଗ୍ରା ମାତ୍ରାର ମୂଲ୍ୟ ୧୧୩୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୨୫୦ ଡଲାର ଅଟେ ।
ଶୁକ୍ର  ସଂସ୍କୃତ:     ,   ଏକ ସଂସ୍କୃତ ଶବ୍ଦ ଓ ଏହାର ଅର୍ଥ  "ସ୍ପଷ୍ଟ"  କିମ୍ବା  "ଉଜ୍ଜଳ"  । ଏହାର ଅନ୍ୟ ଅର୍ଥ ମଧ୍ୟ ରହିଛି । ଯଥା ବୈଦିକ କାହାଣୀରେ ଅସୁରମାନଙ୍କୁ ପରାମର୍ଶ ଦେଉଥିବା ଋଷିମାନଙ୍କ ଏକ ପ୍ରାଚୀନ ବଂଶର ନାମ । ମଧ୍ୟଯୁଗୀୟ ପୁରାଣ ଏବଂ ହିନ୍ଦୁ ଜ୍ୟୋତିଷଶାସ୍ତ୍ରରେ ଏହି ଶବ୍ଦଟି ନବଗ୍ରହ ମଧ୍ୟରୁ ଏକ ଗ୍ରହ ଶୁକ୍ରକୁ ସୂଚିତ କରେ । କିମ୍ବଦନ୍ତୀ ଦୈତ୍ୟଗୁରୁ ଶୁକ୍ର ଭୃଗୁମୁନିଙ୍କ ପୁତ୍ର ବୋଲି କଥିତ । ମତାନ୍ତରରେ ଏ ମହାଦେବଙ୍କ ଉପସ୍ଥ ଦ୍ୱାରରୁ ବହିର୍ଗତ ହୋଇଥିବାରୁ ଏହାଙ୍କ ନାମ ଶୁକ୍ର ହୋଇଛି । ବଳି ରାଜାଙ୍କ ଦାନ ସମୟରେ ଏ ଦାନ ବିଷୟରେ ବ୍ୟାଘାତ ଘଟାଇବାରୁ ଏହାଙ୍କର ଗୋଟିଏ ଆଖି ନଷ୍ଟ ହୋଇଥିଲା । ଏହାଙ୍କର ଦୁଇଟି ପୁତ୍ର ଷଣ୍ଡ  (ଭକ୍ତ ପ୍ରହ୍ଲାଦଙ୍କ ଗୁରୁ) ଓ ଅମର୍କ ଏବଂ ଦୁଇ କନ୍ୟା ଦେବଯାନୀ ଓ ଅରଜା  । ଶୁକ୍ର ମୃତ୍ୟୁ ସଞ୍ଜୀବନୀ ମନ୍ତ୍ରଦ୍ୱାରା ଦେବାସୁର ଯୁଦ୍ଧରେ ନିହତ ରାକ୍ଷସମାନଙ୍କୁ ଜୀବନ ଦାନ କରିଥିଲେ । ତାଙ୍କଠାରୁ ଏହି ବିଦ୍ୟା ଶିକ୍ଷା କରିବାପାଇଁ ଦେବତାମାନେ ଦେବଗୁରୁ ବୃହସ୍ପତିଙ୍କ ପୁତ୍ର କଚଙ୍କୁ ଏହାଙ୍କ ନିକଟକୁ ପଠାଇଥିଲେ । କଚ ଏହାଙ୍କ ଗୃହରେ ଶିଷ୍ୟରୂପେ ରହିବାବେଳେ ଶୁକ୍ରକନ୍ୟା ଦେବଯାନୀଙ୍କ ଅନୁରାଗଭାଜନ ହୋଇଥିଲେ । କଚ ମୃତ୍ୟୁସଞ୍ଜିବନୀ ବିଦ୍ୟା ଶିଖିବା ପାଇଁ ଆସିଥିବା କଥା ଜାଣିପାରି ଅସୁରମାନେ କଚଙ୍କୁ ଏକାଧିକ ଥର ବଧ କଲେ ଓ ଦେବଯାନୀଙ୍କ ଅନୁରୋଧରେ ଶୁକ୍ର କଚଙ୍କୁ ପ୍ରତ୍ୟେକ ଥର ଜୀବନଦାନ କରିଥିଲେ । ପରେ ଯଯାତି ଦେବଯାନୀଙ୍କୁ ବିବାହ କରିଥିଲେ । କିନ୍ତୁ ଯଯାତି ତାଙ୍କର ଅନ୍ୟପତ୍ନୀ ଶର୍ମିଷ୍ଠାଙ୍କପ୍ରତି ପକ୍ଷପାତ ଆଚରଣ କରିବାରୁ ଶୁକ୍ରଙ୍କ ଅଭିଶାପରେ ଯଯାତି ଅକାଳରେ ଜରାଗ୍ରସ୍ତ ହୋଇଗଲେ । ଦଣ୍ଡକ ଦେଶର ରାଜା ଶୁକ୍ରଙ୍କର ଅନ୍ୟ କନ୍ୟା ଅରଜାଙ୍କ ପ୍ରତି ବଳପ୍ରୟୋଗ କରିବାରୁ ଶୁକ୍ରଙ୍କ୍ର ଶାପରେ ଉକ୍ତ ରାଜା ଭସ୍ମୀଭୂତ ହେଲେ ଓ ତାଙ୍କ ରାଜ୍ୟ ଦଣ୍ଡକାରଣ୍ୟରେ ପରିଣତ ହେଲା । ଆଧାର ଅଧିକ ପଠନ ,  (1973).  " " . 4  (1). :10.1177/002182867300400102. { }:    ,  (1981). : . 978-3447021654.  (1999). . , 11 . 978-0-7923-5556-4. { }:
ରାଜେନ୍ଦ୍ର କୁମାର ଛତ୍ରିଆ  (ଜନ୍ମ: ୫ ମଇ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ରାଜେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କୁଚିଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରାଜେନ୍ଦ୍ର ୧୯୬୪ ମସିହାର ମଇ ମାସ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୁଣମଣି ଛତ୍ରିଆ ଓ ପତ୍ନୀଙ୍କ ନାମ ପୁଷ୍ପଲତା ଛତ୍ରିଆ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ରାଜେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଲୁଟ ତରାଜ ୧୯୮୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପ୍ରଶାନ୍ତ ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ପ୍ରଶାନ୍ତ ନନ୍ଦ, ଶ୍ରୀରାମ ପଣ୍ଡା, ପୃଥ୍ୱୀରାଜ ନାୟକ, ବୈଶାଳୀ ପରିଡ଼ା, ପ୍ରତିଭା ସାହୁ, ଅଜିତ ଦାସ, ତୁଷାର ପାଣିଗ୍ରାହୀ, ରଣଜିତ, ବ୍ରଜ ସିଂହ, ମାମିନା, ଶଙ୍କର ବସୁ ମଲ୍ଲିକ, ମୁନୁ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରଶାନ୍ତ ନନ୍ଦ ଶ୍ରୀରାମ ପଣ୍ଡା ପୃଥ୍ୱୀରାଜ ନାୟକ ବୈଶାଳୀ ପରିଡ଼ା ପ୍ରତିଭା ସାହୁ ଅଜିତ ଦାସ ତୁଷାର ପାଣିଗ୍ରାହୀ ରଣଜିତ ବ୍ରଜ ସିଂହ ମାମିନା ଶଙ୍କର ବସୁ ମଲ୍ଲିକ ମୁନୁ ପତି ଗୀତ ଏବଂ ସଙ୍ଗୀତ ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଗୀତା ଦାଶ, ସୁବାସ ଦାସ, ତୃପ୍ତି ଦାସ, ଦେବାଶିଷ ମହାପାତ୍ର, ରଘୁନାଥ ପ୍ରଧାନ, ରୋଜି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପ୍ରଫୁଲ୍ଲତା ମହାପାତ୍ର  (୧ ଜାନୁଆରୀ ୧୯୪୨ - ୯ ସେପ୍ଟେମ୍ବର ୨୦୨୧) ଜଣେ ଭାରତୀୟ-ଓଡ଼ିଆ ଲେଖିକା ଥିଲେ  । ତାଙ୍କର ରଚନାଗୁଡ଼ିକ ପ୍ରଧାନତଃ ଶିଶୁ ସାହିତ୍ୟ, କବିତା, ଗଳ୍ପ ଓ ଉପନ୍ୟାସ ଥିଲା । ତାଙ୍କ ରଚିତ ଉପନ୍ୟାସଗୁଡ଼ିକ ମଧ୍ୟରେ ବ୍ୟର୍ଥ ରାଗିଣୀ, ପ୍ରଥମ କଦମ୍ବ ଫୁଲ, ତାପସୀ ତପସ୍ୟା, ହୃଦୟେ ପ୍ରବାସ, ନିଃଶବ୍ଦ ସଂଳାପ, କେବେ ଦିନେ, ଅନ୍ୟ ଅନୁଭୂତି, ମାଟିରୁ ଆକାଶ, ଗଳ୍ପ ପୁସ୍ତକ ଭିତରେ ସବୁଜ ବନଭୂଇଁ, ଛିନ୍ନତନ୍ତ୍ରୀର ସ୍ବର, କବିତା ସଂକଳନ ଆସ ଯିବା ପଦ୍ମବନ, ଏବଂ ଶିଶୁ ସାହିତ୍ୟ ରଚନା ପରୀ ରାଇଜ ଓ ଆକାଶ କୁସୁମ ଆଦି ରଚନା ଉଲ୍ଲେଖନୀୟ । ୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା । ଜୀବନୀ ପ୍ରଫୁଲ୍ଲତା ମହାପାତ୍ର ୧୯୪୨ ମସିହା ଜାନୁଆରୀ ୧ ତାରିଖରେ ଓଡ଼ିଶାର ରାୟଗଡ଼ା ଜିଲ୍ଲାର କାଶୀପୁରଠାରେ ଜନ୍ମଗ୍ରହଣ କରିଥିଲେ । ସେ ଅବସରପ୍ରାପ୍ତ ଓଡ଼ିଆ ଭାଷା ସାହିତ୍ୟ ପ୍ରାଧ୍ୟାପକ ତଥା ସାରଳା ଦାସଙ୍କ  'ଚଣ୍ଡୀପୁରାଣ' ର ସଂପାଦକ ପ୍ରଫୁଲ୍ଲ ଚନ୍ଦ୍ର ମହାପାତ୍ରଙ୍କୁ ବିବାହ କରିଥିଲେ । ଦମ୍ପତ୍ତିଙ୍କର ଦୁଇଜଣ ଝିଅ ଅଛନ୍ତି । ୨୦୨୧ ସେପ୍ଟେମ୍ବର ୯ ତାରିଖ ରାତି ୩ଟା ସମୟରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା । ତାହା ପରଦିନ ସେପ୍ଟେମ୍ବର ୧୦ ତାରିଖ ଅପରାହ୍ନରେ ପୁରୀ ସ୍ବର୍ଗଦ୍ବାରଠାରେ ତାଙ୍କର ଶେଷକୃତ୍ୟ ସଂପନ୍ନ ହୋଇଥିଲା । ରଚନାବଳୀ ତାଙ୍କର ରଚନାବଳୀ ପ୍ରାୟତଃ ୧୯୬୦ ପରେ ପ୍ରକାଶିତ ହୋଇଥିଲା ।
ପୁରକାଜି ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ମୁଜ ଅର୍‌‌ନଗର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁରକାଜି ସହରର ମୋଟ ଜନସଂଖ୍ୟା ୨୩୫୨୬ ଅଟେ । ସେଥି ମଧ୍ୟରୁ ୫୨.୯୫% ଜଣ ପରୁଷ ହୋଇଥିବା ବେଳେ ୪୭.୦୫% ଜଣ ନାରୀ ଅଟନ୍ତି । ପୁରକାଜିର ସାକ୍ଷରତା ହାର ୪୪.୦୩% ଅଟେ । ଏହା ଜାତୀୟ ହାରଠାରୁ ୨୦.୮୧% ପ୍ରତିଶତ କମ ଅଟେ । ସେଥିରୁ ୨୭.୦୮% ପ୍ରତିଶତ ପୁରୁଷ ଓ ୧୬.୯୪% ନାରୀ ଅଟନ୍ତି । ୧୯.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପୁରକାଜିର ସରକାରୀ ଭାଷା ଅଟେ ।
ବନ୍ଦନା ଲୁଥ୍ରା  (ଜନ୍ମ: ୧୨ ଜୁଲାଇ ୧୯୫୯) ଜଣେ ଭାରତୀୟ ଉଦ୍ୟୋଗୀ ଏବଂ ହେଲଥ କେୟାର ଲିମିଟେଡର ପ୍ରତିଷ୍ଠାତା ଅଟନ୍ତି, ଯାହା ଏସିଆ, ଜିସିସି ଓ ଆଫ୍ରିକାରେ ପ୍ରତିନିଧିତ୍ୱ କରୁଥିବା ଏକ ସୌନ୍ଦର୍ଯ୍ୟ ଏବଂ ସୁସ୍ଥତା ସମ୍ମିଳନୀ ଅଟେ  । ସେ ୨୦୧୪ ମସିହାରେ ବିୟୁଟି ଆଣ୍ଡ ୱେଲନେସ୍ ସେକ୍ଟର ସ୍କିଲର ପ୍ରଥମ କାଉନସିଲର ଚେୟାରମ୍ୟାନ ଭାବରେ ନିଯୁକ୍ତ ହୋଇଥିଲେ । ଏହାକୁ ଭାରତ ସରକାର ସମର୍ଥନ କରନ୍ତି ଏବଂ ସୌନ୍ଦର୍ଯ୍ୟ ଶିଳ୍ପ ପାଇଁ ଦକ୍ଷତା ତାଲିମ ପ୍ରଦାନ କରନ୍ତି । ପ୍ରାଥମିକ ଜୀବନ ଓ ଶିକ୍ଷା ବନ୍ଦନା ଲୁଥ୍ରା ୧୯୫୯ ମସିହାରେ ନୂଆଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ମେକାନିକାଲ ଇଞ୍ଜିନିୟର ଓ ମାତା ଜଣେ ଆୟୁର୍ବେଦିକ ଡାକ୍ତର ଥିଲେ ଯିଏ ଅମର ଜ୍ୟୋତି ନାମକ ଏକ ଦାନକାରୀ ସଂସ୍ଥା ଚଳାଉଥିଲେ । ଏହା ବନ୍ଦନାଙ୍କୁ ଲୋକଙ୍କ ଜୀବନ ଉପରେ ପ୍ରଭାବ ପକାଇବା ପାଇଁ ପ୍ରେରଣା ଦେଇଥିଲା । ତେଣୁ ନୂଆଦିଲ୍ଲୀରେ ମହିଳାମାନଙ୍କ ପାଇଁ ପଲିଟେକ୍ନିକରୁ ସ୍ନାତକ ହାସଲ କରିବା ପରେ ସେ ୟୁରୋପ ଯାଇ ସୌନ୍ଦର୍ଯ୍ୟ, ପୁଷ୍ଟିକର ଖାଦ୍ୟ ଓ ଚର୍ମର ଯତ୍ନ ବିଷୟରେ ପାରଦର୍ଶିତା ଲାଭ କରିଥିଲେ । ଭିଏଲସିସି ଲୁଥ୍ରା , ନୂଆଦିଲ୍ଲୀର ସଫଦରଜୁଙ୍ଗ ଡେଭଲପମେଣ୍ଟ ଏରିଆରେ ଏକ ସୌନ୍ଦର୍ଯ ଏବଂ ସୁସ୍ଥତା ସେବା କେନ୍ଦ୍ର ଭାବେ ୧୯୮୯ ମସିହାରେ ଭିଏଲସିସି ଆରମ୍ଭ କରିଥିଲେ । ଏହି କେନ୍ଦ୍ର ଖାଦ୍ୟପେୟ ପରିବର୍ତ୍ତନ , ବ୍ୟାୟାମ ନିୟମ ଓ ଓଜନ ପରିଚାଳନା କାର୍ଯ୍ୟକ୍ରମ ଉପରେ ଆଧାରିତ ଥିଲା । ଭିଏଲସିସିର ଏକ ଶକ୍ତିଶାଳୀ ଜାତୀୟ ଏବଂ ଆନ୍ତର୍ଜାତୀୟ ଉପସ୍ଥିତି ରହିଛି । ମାନବ ପ୍ରେମୀ ଲୁଥ୍ରା ଏନଜିଓ  "ଖୁସୀ" ର କୁଳପତି, ଯାହାର ଏକ ଟେଲି ମେଡିସିନ କେନ୍ଦ୍ର , ୩୦୦୦ ପିଲାଙ୍କୁ ମଧ୍ୟାହ୍ନ ଭୋଜନର ସୁବିଧା ସହ ଏକ ପ୍ରତିକାର ବିଦ୍ୟାଳୟ ଏବଂ ଏକ ବୃତ୍ତିଗତ ତାଲିମ ସୁବିଧା ରହିଛି । ସେ  "ମୋରାଜୀ ଦେଶାଇ ନ୍ୟାସନାଲ ଇନଷ୍ଟିଚ୍ୟୁଟ ଅଫ "  ଯୋଗ ତଥା ପରିଚାଳନା ମନ୍ତ୍ରୀ ଏବଂ ଭାରତର ଦକ୍ଷତା ବିକାଶ ଓ ଉଦ୍ୟୋଗ ମନ୍ତ୍ରଣାଳୟଦ୍ୱାରା ପ୍ରଧାନ ମନ୍ତ୍ରୀ କୌଶଳ ବିକାଶ ଯୋଜନା ଉପରେ ଗଠିତ ଉପ-କମିଟିର ସଦସ୍ୟ ଅଟନ୍ତି । ପୁରସ୍କାର ଏବଂ ସ୍ୱୀକୃତି ଲୁଥ୍ରା ବାଣିଜ୍ୟ ଏବଂ ଶିଳ୍ପରେ ଅବଦାନ ପାଇଁ ୨୦୧୩ ମସିହାରେ ପଦ୍ମଶ୍ରୀ  (ଭାରତର ଚତୁର୍ଥ ସର୍ବୋଚ୍ଚ ନାଗରିକ ସମ୍ମାନ) ସମେତ ଉତ୍କର୍ଷ ତଥା ଉଦ୍ୟୋଗୀତା ପାଇଁ ଅନେକ ପୁରସ୍କାର ଗ୍ରହଣ କରିଛନ୍ତି  ।
ପୂର୍ଣ୍ଣିମା ହେମ୍ବମ ଜଣେ ଓଡ଼ିଆ ଆଥଲେଟିକ୍ସ ।ତାଙ୍କ ଜନ୍ମ ୧୯୯୩ ମସିହା ଜୁଲାଇ ୧୦ ତାରିଖ ମୟୂରଭଞ୍ଜ ଜିଲ୍ଲାର ଅସାନଠାରେ । ୨୦୧୨ ଜୁନ ୯ରୁ ୧୨ ତାରିଖ ପର୍ଯ୍ୟନ୍ତ ଶ୍ରୀଲଙ୍କାର କଲୋମ୍ବୋରେ ଅନୁଷ୍ଠିତ ୧୫ତମ ଏସିଆନ ଜୁନିୟର ଆଥଲେଟିକ୍ସ ଚାମ୍ପିଆନଶିପରେ ହେପାଟାଥଲନ୍ ଇଭେଣ୍ଟ୍ରେ ମୋଟ ୪୯୭୯ ପଏଣ୍ଟ ସହ ପୂର୍ଣ୍ଣିମା ପାଇଥିଲେ ସ୍ୱର୍ଣ୍ଣ ପଦକ । କ୍ୟାରିଅର ୨୦୦୮ରେ କଟକର ସାଇ ହଷ୍ଟେଲରେ ଯୋଗ ଦେବ ପରେ ସେହି ବର୍ଷ ଅଡ଼ଶପୁରରେ ଅନୁଷ୍ଠିତ ରାଜ୍ୟ ଆଥଲେଟିକ ଚାମ୍ପିଆନଶିପର ୧୮ ବର୍ଷରୁ କମ ବାଳିକା ହେପାଟାଥଲନ୍ ଓ ଜାଭେଲିନ୍ ଇଭେଣ୍ଟରେ ୨ଟି ସ୍ୱର୍ଣ୍ଣ ପଦକ ପାଇଥିଲେ ପୂର୍ଣ୍ଣିମା । ଏହା ଥିଲା ରାଜ୍ୟସ୍ତରରେ ତାଙ୍କ କ୍ୟାରିଅରର ପ୍ରଥମ ସ୍ୱର୍ଣ୍ଣ ପଦକ । ଏହା ପରେ ୨୦୦୯ରେ ଭୁବନେଶ୍ୱରରେ ଅନୁଷ୍ଠିତ ୨୧ତମ ପୂର୍ବାଞ୍ଚଳ ଜୁନିୟର ଆଥଲେଟିକ୍ସ ମିଟ୍ରେ ସେ ୧୮ ବର୍ଷରୁ କମ ବାଳିକା ବିଭାଗରେ ସ୍ୱର୍ଣ୍ଣ ପଦକ ପାଇଥିଲେ।ସେହି ବର୍ଷ ଜାତୀୟ ସ୍ତରରେ ତାଙ୍କୁ ପ୍ରଥମ ସଫଳତା ମିଳିଥିଲା । ଆନ୍ଧ୍ର ପ୍ରଦେଶର ୱାରଙ୍ଗଲଠାରେ ୨୦୧୧ ନଭେମ୍ବର ୨୦ରେ ଶେଷ ହେଇଥିବା ୨୫ତମ ଜାତୀୟ ଜୁନିୟର ଆଥଲେଟିକ୍ସ ଚାମ୍ପିଆନଶିପ ଅବସରରେ ସେ ୧୮ ବର୍ଷରୁ କମ ବାଳିକା ହେପାଟାଥଲନ୍ ଇଭେଣ୍ଟରେ ତୃତୀୟ ସ୍ଥାନ ଅଧିକାର କରି ବ୍ରୋଞ୍ଜ ପଦକ ପାଇଥିଲେ । ୨୦୧୦ରେ ତାମିଲନାଡୁର କୋଏମ୍ବାଟୁରସ୍ଥିତ ନେହେରୁ ଷ୍ଟାଡିୟମରେ ଅନୁଷ୍ଠିତ ୭ମ ଜାତୀୟ ଯୁବ ଆଥଲେଟିକ ଚାମ୍ପିଆନଶିପରେ ମଧ୍ୟ ପୂର୍ଣ୍ଣିମା ପ୍ରଭାବୀ ପ୍ରଦର୍ଶନ କରିଥିଲେ । ଏହି ପ୍ରତିଯୋଗିତାରେ ବାଳିକା ୧୦୦ମିଟର ହଡଲ୍ସ  (୧୫.୨୨ ସେକେଣ୍ଡ) ଓ ହେପଟାଥଲନ୍  (୪୦୬୨ ପଏଣ୍ଟ) ଇଭେଣ୍ଟରେ ୨ଟି ସ୍ୱର୍ଣ୍ଣ ପଦକ ପାଇଥିଲେ । ୨୦୧୧ ସେପ୍ଟେମ୍ବର କଲିକତାର ଯୁବା ଭାରତୀ କ୍ରୀଡାଙ୍ଗନାରେ ଆୟୋଜିତ ୫୧ତମ ଓପନ ନ୍ୟାଶନାଲ ଆଥଲେଟିକ୍ସ ଚାମ୍ପିଆନଶିପର ମହିଳା ହେପାଟାଥଲନ୍ ଇଭେଣ୍ଟରେ ସେ ୪୯୫୩ ପଏଣ୍ଟ ସହ ରୌପ୍ୟ ପଦକ ହାସଲ କରିଥିଲେ । ୨୦୧୨ ମେ ୮ରୁ ୧୦ ପର୍ଯ୍ୟନ୍ତ ପୁଣେରେ ଅନୁଷ୍ଠିତ ୧୧ତମ ଫେଡେରେଶନ କପ ଜାତୀୟ ଆଥଲେଟିକ୍ସ ଚାମ୍ପିଆନଶିପର ପେଣ୍ଟାଥଲନ୍  (୪୮୧୦ ପଏଣ୍ଟ) ଇଭେଣ୍ଟରେ ସେ ନୂଆ ମିଟ୍ ରେକର୍ଡ ସହ ସ୍ୱର୍ଣ୍ଣ ପଦକ ପାଇଥିଲେ ।
କୁଞ୍ଜରାଣୀ ଦେବୀ ଜଣେ ଭାରତୀୟ ମହିଳା ଭାରତ୍ତୋଳନକାରୀ । ପ୍ରାରମ୍ଭିକ ଜୀବନ ସେ ୧ ମାର୍ଚ୍ଚ ୧୯୬୮ରେ ମଣିପୁରର ଇମ୍ଫାଲଠାରେ କାଇରଙ୍ଗ ମଲାଇ ଲେଇକାଇ ନାମକ ଗ୍ରାମରେ ଜନ୍ମ ଗ୍ରହଣ କରିଥିଲେ । ସେ ୧୯୭୮ ମସିହାରେ ସ୍କୁଲରେ ପଢୁଥିବା ସମୟରେ ଖେଳକୁଦରେ ପ୍ରଥମେ ଆଗ୍ରହ ପ୍ରକାଶ କରିଥିଲେ । ଇମ୍ଫାଲରୁ ସେ ନିଜର ସ୍ନାତକ ପଢ଼ା ସାରିବା ବେଳକୁ ଭାରତ୍ତୋଳନ ତାଙ୍କର ନିଶା ପାଲଟି ସାରିଥିଲା । ପରେ ସେ ସେଣ୍ଟ୍ରାଲ ରିଜର୍ଭ ପୁଲିସ ଫୋର୍ସ ବିଭାଗରେ ଯୋଗ ଦେଇଥିଲେ । ତା ଛଡା ସେ ୧୯୯୬ରୁ ୧୯୯୮ ଯାଏଁ ପୁଲିସ ଚମ୍ପିୟାନସିପରେ ପତାକା ଧାରଣ କରିବାର ସୌଭାଗ୍ୟ ଅର୍ଜନ କରିଥିଲେ । ସେହି ସମୟସୀମା ମଧ୍ୟରେ ସେ ଭାରତୀୟ ପୁଲିସ ବାହିନୀର ଅଧିନାୟିକା ମଧ୍ୟ ରହିଥିଲେ । କ୍ରୀଡ଼ା ଜୀବନ ସମ୍ମାନ ଦେବୀ ୧୯୯୦ ଅର୍ଜୁନ ପୁରସ୍କାର ବିଜୟିନୀ ହୋଇଥିଲେ ଓ ଲିଆଣ୍ଡ ପେସଙ୍କ ସଙ୍ଗେ ୧୯୯୬-୯୭ରେ ରାଜୀବ ଗାନ୍ଧୀ ଖେଳ ରତ୍ନ ପୁରସ୍କାର ଜିତିଥିଲେ । ସେହି ବର୍ଷ ସେ କେକେ ବିର୍ଲା ଖେଳ ପୁରସ୍କାର ମଧ୍ୟ ଜିତିଥିଲେ । ଭାରତ ସରକାର ତାଙ୍କୁ ୨୦୧୧ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରିଥିଲେ । ସେ ୫୦ରୁ ଅଧିକ ବିଶ୍ୱସ୍ତରୀୟ ପୁରସ୍କାରରେ ବିଜୟିନୀ । ସେ ମେଲବର୍ଣ୍ଣରେ ଅନୁଷ୍ଠିତ ୨୦୦୬ କମନ୍ସ ୱେଲ୍‌ଥ ଗେମ୍ସରେ ୪୮ କେଜି ମହିଳା ଭାରତ୍ତୋଳନରେ ମୋଟ ୧୬୬ କେଜି ଉତ୍ତୋଳନ କରି  (୭୨ କେଜି ସ୍ନାଚରେ ଓ ୯୪ କେଜି କ୍ଲିନ ଆଣ୍ଡ ଜର୍କରେ ସମେତ) ସ୍ୱର୍ଣ୍ଣ ଜିତିଥିଲେ  ।
ବିଜିନେସମ୍ୟାନ, ୨୦୧୨ରେ ମୁକ୍ତିଲାଭ କରିଥିବା ଏକ ତେଲୁଗୁ କଥାଚିତ୍ର । ଏହି କଥାଚିତ୍ରଟିର କଥାଚିତ୍ରଟିର କାହାଣୀ ରଚନା କରିଥିଲେ ପୁରୀ ଜଗନ୍ନାଧ ଏବଂ ସେ ନିର୍ଦ୍ଦେଶନା ଦେଇଥିଲେ । ଆର୍. ଆର୍. ମୁଭିଜ୍‌ ବ୍ୟାନନରେ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆର୍. ଆର୍. ଭେଙ୍କଟ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହେଶ ବାବୁ ଓ କାଜଲ ଅଗ୍ର‌ୱାଲ । ପ୍ରକାଶ ରାଜ ଏହି କଥାଚିତ୍ରଟିର ମୁଖ୍ୟ ଖଳନାୟକ ଭୂମିକା ଅଭିନୟ କରିଥିବାବେଳେ ନ‌ସାର, ସିୟାଜି ସିନ୍ଧେ, ରାଜା ମୁରାଦ୍, ବ୍ରହ୍ମାଜୀ ପ୍ରମୁଖ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ମହେଶ ବାବୁ ଏହି ଚଳଚ୍ଚିତ୍ରରେ ବିଜୟ ସୂରିୟା ନାମକ ନିର୍ଦ୍ଦୟୀ ବ୍ୟକ୍ତି ଭୂମିକାରେ ଅଭିନୟ କରିଥିଲେ, ଯିଏକି ଦକ୍ଷିଣ ଭାରତରୁ ମୁମ୍ବାଇ ଜଣେ ମାଫିଆ ଡନ୍ ହେବାକୁ ଆସିଥିଲେ । ମୁମ୍ବାଇରେ ପୂର୍ବରୁ ମାଫିଆ ରାଜ ବ‌ହୁତ ଚାଲିଥିଲା, କିନ୍ତୁ ଧୀରେ ଧୀରେ ମୁମ୍ବାଇ ପୋଲିସ ସବୁ ମାଫିଆମାନଙ୍କୁ ନିଜ ଅକ୍ତିଆର ଆଣିବାରେ ଲାଗିଥିଲା । ମୁମ୍ବାଇ ସ‌ହରର ପୋଲିସ୍ କମିଶନର ଅଜୟ ଭରଦ୍ୱାଜ ଦାୟିତ୍ୱ ନେବାପରେ ମୁମ୍ବାଇ ସ‌ହର ମାଫିଆ ମୁକ୍ତ କରିବାରେ ପ୍ରଚେଷ୍ଟାରେ ସ‌ଫଳ ହୋଇ ମୁମ୍ବାଇ ସ‌ହର ମାଫିଆମାନଙ୍କ ଅଧିନରୁ ମୁକ୍ତ ବୋଲି ଘୋଷଣା କରିବାପରେ ସୁରିୟା ମୁମ୍ବାଇ ଆସିଥିଲା । ଏହାପରେ ସେ ସେଠାକାର ସ୍ଥାନୀୟ ରାଜନେତାକୁ ସାହାଯ୍ୟ କରି ନିଜର ଶକ୍ତି ବଢ଼ାଇବାରେ ଲାଗିଲା । ତେଣୁ ପୋଲିସ କମିଶନରର ଝିଅ ଚିତ୍ରାକୁ ସୂରିୟା ଚକ୍ରାନ୍ତ କରି ନିଜ ପ୍ରେମ ଜାଲରେ ପକାଇଦେଲା । ଧୀରେ ଧୀରେ ସେ ମୁମ୍ବାଇରୁ ତା 'ର ଦଳ ସମ୍ପୂର୍ଣ୍ଣ ଭାରତ ବର୍ଷରେ ବିସ୍ତାର କରିଦେଲା ଏବଂ ଭାରତର ପ୍ରଧାନମନ୍ତ୍ରୀ ମଧ୍ୟ ନିଜେ ଛିଡ଼ା କରାଇ ତାଙ୍କୁ ବିଜୟୀ କରାଇଲା ଓ ତା' ର ବାପାମାଆଙ୍କୁ ଧୋକା ଦେଇ ହତ୍ୟା କରିଥିବା ଅନ୍ୟତମ ପ୍ରଧାନମନ୍ତ୍ରୀ ପାର୍ଥୀ ଜୟ ଦେବକୁ ମଧ୍ୟ ହତ୍ୟା କରି ପ୍ରତିଶୋଧ ନେଲା । ଏସ୍. ଥମନ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଶ୍ୟାମ କେ. ନାଇଡ଼ୁ ଏହି କଥାଚିତ୍ରଟିର ଚିତ୍ରୋତ୍ତଳନ କାର୍ଯ୍ୟ ସମ୍ଭାଳିଥିଲେ । ଏହି କଥାଚିତ୍ରଟି ୪୦ କୋଟି ଭାରତୀୟ ମୁଦ୍ରା ବ୍ୟୟରେ ନିର୍ମିତ ହୋଇଥିଲା ଏବଂ ୧୫ ଅଗଷ୍ଟ ୨୦୧୧ରେ ହାଇଦ୍ରାବାଦରେ ଏହାର ସୁଟିଂ ଆରମ୍ଭ ହୋଇଥିଲା । ୨ ସେପ୍ଟେମ୍ବର ୨୦୧୧ରୁ ଏହାର ଚିତ୍ରୋତ୍ତଳନ କାର୍ଯ୍ୟ ଆରମ୍ଭ ହୋଇଥିଲା ଏବମ ଚଳଚ୍ଚିତ୍ରଟି ହାଇଦ୍ରାବାଦ, ମୁମ୍ବାଇ ଓ ଗୋଆରେ ସୁଟିଂ କରାଯାଇଥିଲା । ଏହି ଚଳଚ୍ଚିତ୍ରର କିଛି ଗୀତର ଦୃଶ୍ୟ ମଧ୍ୟ ବ୍ୟଙ୍କ‌କ୍‌ରେ ସୁଟିଂ କରାଯାଇଥିଲା । ୭୪ ଦିନର ଲଗାତାର ସୁଟିଂ ପରେ ଏହି ଚଳଚ୍ଚିତ୍ରଟିର ସୁଟିଂ ୧୦ ଡିସେମ୍ବର ୨୦୧୧ରେ ଶେଷ ହୋଇଥିଲା । ତେଲୁଗୁ ଚଳଚ୍ଚିତ୍ର ଜଗତରେ ସବୁଠାରୁ କମ ଦିନରେ ସୁଟିଂ ହୋଇଥିବା ଚଳଚ୍ଚିତ୍ର ମଧ୍ୟରେ ଏହି ଚଳଚ୍ଚିତ୍ରଟି ଗୋଟିଏ ଥିଲା । ଏହି ଚଳଚ୍ଚିତ୍ରଟିର ମକର ସଂକ୍ରାନ୍ତିରେ ଅର୍ଥାତ ୧୩ ଜାନୁଆରୀ ୨୦୧୨ରେ ମୁକ୍ତିଲାଭ କରିଥିଲା । ତେଲୁଗୁ ପରମ୍ପରା ଅନୁସାରେ ମକର ସଂକ୍ରାନ୍ତିକୁ ସେମାନେ ଅମଳର ପର୍ବ ଭାବରେ ଏହି ଦିନଟି ପାଳନ କରାଯାଏ, କିନ୍ତୁ କେବେକେବେ ମକର ସଂକ୍ରାନ୍ତି ଗ୍ରହ ଚଳ‌ନ‌କୁ ନେକ ୧୩ କିମ୍ବା ୧୫ ଜାନୁଆରୀରେ ମଧ୍ୟ ପଡ଼େ । ଏହି ଚଳଚ୍ଚିତ୍ରଟି ମୁକ୍ତିଲାଭ ପରେ ସମୀକ୍ଷକମାନେ ଏହାକୁ ନେଇ ଦୁଇପ୍ରକାର ମନ୍ତବ୍ୟ ରଖିଥିଲେ, ମାତ୍ର ଚଳଚ୍ଚିତ୍ରଟି ବ୍ୟବସାୟରେ ସ‌ଫଳ ହୋଇଥିଲା । ଏହି କଥାଚିତ୍ରଟି ଭାରତୀୟ ମୁଦ୍ରାରେ ସମୁଦାୟ ୫୫ କୋଟି ଆୟ କରିଥିଲା, ଯାହାକି ୨୦୧୨ରେ ତେଲୁଗୁ କଥାଚିତ୍ର ଜଗତରେ ସବୁଠାରୁ ଅଧିକ ଆୟକାରୀ ଚଳଚ୍ଚିତ୍ର ଥିଲା । ସେହି ବର୍ଷ ଏହି କଥାଚିତ୍ରଟି ସେହି ସମାନ ଶୀର୍ଷକରେ ତାମିଲ ଓ ମାଲାୟଲମ ଭାଷାରେ ଡବିଂ କରାଯାଇ ମୁକ୍ତିଲାଭ କରାଯାଇଥିଲା ଏବଂ ୨୦୧୩ରେ ଏହି ଚଳଚ୍ଚିତ୍ରର କାହାଣୀ ଉପରେ ଆଧାରିତ ଏକ ବଙ୍ଗଳା ଚଳଚ୍ଚିତ୍ର ନିର୍ମାଣ କରାଯାଇଥିଲା, ଯାହାର ଶୀର୍ଷକ ରଖାଯାଇଥିଲା ବସ୍: ବର୍ଣ୍ ଟୁ ରୁଲ୍ । ଅଭିନୟ ମହେଶ ବାବୁ କାଜଲ ଅଗ୍ରୱାଲ ପ୍ରକାଶ ରାଜ ନ‌ସାର ସିୟାଜି ସିନ୍ଧେ ରାଜା ମୁରାଦ୍ ବ୍ରହ୍ମାଜୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଥମନ । ଗୀତିକାର ଭାସ୍କର ଭତଲା ଏହି କଥାଚିତ୍ରଟି ଗୀତଗୁଡ଼ିକ ରଚନା କରିଥିଲେ ।
ବରଗଛ ହେଉଛି ଭାରତର ଜାତୀୟ ବୃକ୍ଷ। ଏହାକୁ ବଟବୃକ୍ଷ ବୋଲି କୁହାଯାଏ। ଏହା ଫଳ ଖାଉଥିବା ପଶୁ ପକ୍ଷୀଙ୍କଦ୍ୱାରା ବଂଶ ବିସ୍ତାର କରିଥାଏ । ବଡ଼ ହେଲା ପରେ ଏହାର ଡ଼ାଳରୁ ଓହଳ ବାହାରି ମାଟିରେ ଲାଗିଯାଏ, ଯାହାକୁ ଦେଖି ଚେରର ଭ୍ରମ ସୃଷ୍ଟି ହୁଏ । ଆଗକାଳରେ ପ୍ରତିଟି ଗାଁ ମୁଣ୍ଡରେ ନିଶ୍ଚୟ ଗୋଟିଏ ବରଗଛ ରହୁଥିଲା । ରଜ ପର୍ବରେ ପିଲାଏ ଏଥିରେ ଦୋଳି ଖେଳନ୍ତି । ଗାଁର ଲୋକେ ପୁଣ୍ୟ ହେବ ଭାବି ବରଗଛ ଓ ଓସ୍ତଗଛର ବାହାଘର କରିଥାନ୍ତି । ଭାରତୀୟ ପ୍ରାଦେଶିକ ଭାଷା ନାମାବଳୀ ଶାସ୍ତ୍ରୋକ୍ତ ଗୁଣ ଏହା କଷାୟରସ, ଶୀତବୀର୍ଯ୍ୟ, ଧାରକ, ଗୁରୁପାକ, ରସାୟନ କାନ୍ତିପ୍ରଦ, ସ୍ତମ୍ଭନ କାରକ, ମେହ, ପ୍ରମେହ, ଉପଦଂଶ, ବୀର୍ଯ୍ୟଦୋଷ, ଧାତୁଦୋଷ, ପିତ୍ତ, କଫ, ଦାହ, ପ୍ରଦର, ଯୋନିରୋଗ, ବ୍ରଣ, କ୍ଷତ, ଘା, କାଖଗୁଲି, ଅତିସାର ଆଦି ରୋଗର ନିବାରକ ଅଟେ । ବ୍ୟବହାର ପ୍ରମେହ ଓ ସ୍ୱପ୍ନଦୋଷର ଏକ ପ୍ରମୁଖ ଔଷଧରୂପେ ଏହାର କ୍ଷୀରକୁ ବ୍ୟବହାର କରାଯାଏ । ଏହାର ଓହଳରେ ଦାନ୍ତ ଘସିଲେ ମୁଖକାନ୍ତି ବଢେ ବୋଲି କୁହାଯାଏ । ଏହାର ଫଳକୁ ଔଷଧିରୂପେ ବ୍ୟବହାର କରାଯାଏ ।
ନିଦ୍ରା ପକ୍ଷାଘାତ  (ଇଂରାଜୀ ଭାଷାରେ ) ଏକ ପ୍ରକାର ବେମାରୀ ଯେଉଁଥିରେ ରୋଗୀ ନିଦ୍ରା ପରବର୍ତ୍ତୀ ସଚେତ ଅବସ୍ଥା   ବା ନିଦ୍ରା ପୂର୍ବବର୍ତ୍ତୀ ସଚେତ ଅବସ୍ଥାରେ   ଚଳପ୍ରଚଳ ବା କଥା କ‌ହିବାକୁ ଅକ୍ଷମ ହୁଏ  । ସମୟ ସମୟରେ ରୋଗୀର ହାଲ୍ୟୁସିନେସନ   , ହୁଏ ଯେଉଁଥିରେ ସେ ନଥିବା ଜିନିଷକୁ ଶୁଣେ, ଅନୁଭବ କରେ ଓ ଦେଖେ । ଏହ ଫଳରେ ତା ମନରେ ଭୟ   ଜାତ ହୁଏ । ଏହି ଭଳି ଘଟଣା ଦୁଇ ମିନିଟରୁ କମ୍ ସମୟ ରହେ । ଏହି ଘଟଣା ଥରେ ବା ବାରମ୍ବାର ହୁଏ । ଏହି ରୋଗ ଅନ୍ୟଥା ସୁସ୍ଥ ଲୋକ, ନାର୍କୋଲେପ୍ସି  , ଅବସ୍ଟ୍ରକ୍ଟିଭ ସ୍ଲିପ ଆପନିଆ  , ମଦ୍ୟାପାନ, ନିଦ୍ରା ଅଭାବ   ଥିବା ଲୋକ‌ର ହୋଇପାରେ । ଏହି ରୋଗକୁ ଟ୍ରିଗର କରିବା ଅବସ୍ଥାମାନଙ୍କର ନାମ: ନିଦ୍ରାହୀନତା  , ମାନସିକ ଚାପ   ବା ଅନିୟମିତ ନିଦ୍ରା ଚକ୍ର   । ଏହା ଆରଇଏମ ନିଦ୍ରାର   କାର୍ଯ୍ୟ ଅସୁବିଧା ଯୋଗୁ ହେଉଥିବା ବିଚାର କରାଯାଏ । ରୋଗର ବର୍ଣ୍ଣନା ଅନୁସାରେ ରୋଗ ନିର୍ଣ୍ଣୟ ହୋଇଯାଏ । ଏକ ଭଳି ଲକ୍ଷଣ ଦେଖାଯାଉଥିବା ଅନ୍ୟ ରୋଗମାନଙ୍କରେ ନାମ: ନାର୍କୋଲେପ୍ସି  , ଆଟୋନିକ ବାତ  , ହାଇପୋକାଲେମିକ ପିରିଅଡିକ ପକ୍ଷାଘାତ   । ଏହାର ବିଭିନ୍ନ ଚିକିତ୍ସା ବିଧିର ଫଳ ଭଲ ଭାବରେ ଅନୁଶୀଳନ ହୋଇନାହିଁ । ରୋଗୀକୁ ଆଶ୍ୱାସନା ଦେଇ କୁହାଯାଏ, ଏହା ଅନେକ ଲୋକଙ୍କର ହୁଏ ଓ ସାଂଘାତିକ ନୁହେଁ । ଅନ୍ୟ ଚିକିତ୍ସା ମଧ୍ୟରେ ନିଦ୍ରା ସ୍ୱାସ୍ଥ୍ୟରକ୍ଷା  , କଗନିଟିଭ ବିହେଭିଅରାଲ ଥେରାପି  , ଅବସାଦରୋଧୀ   ଔଷଧ ପ୍ରୟୋଗ କରାଯାଏ । ଯେ କୌଣସି ସମୟରେ ୮-୫୦% ଲୋକ ଏହି ରୋଗ ଅନୁଭବ କରନ୍ତି । ପ୍ରାୟ ୫% ଲୋକଙ୍କର ଏହି ଅବସ୍ଥା ନିୟମିତ ଭାବରେ ହୁଏ । ପୁରୁଷ ଓ ମହିଳାମାନେ ସମ ଭାବରେ ଆକ୍ରାନ୍ତ ହୁଅନ୍ତି । ପୁରା ଇତିହାସରେ ଏହି ରୋଗର ବର୍ଣ୍ଣନା ଅଛି । ଆଲିଏନ ଆବଡକସନ   ଭଳି ଗଳ୍ପ ଓ ଅନ୍ୟାନ୍ୟ ଘଟଣାରେ   ଏହି ରୋଗର ଭୂମିକା ଥିବା ବିଶ୍ୱାସ କରାଯାଏ ।
ବିଷ୍ଣୁ ଚରଣ ଦାସ  ୯ ଅକ୍ଟୋବର ୧୯୫୪   ୬ ଜୁଲାଇ ୨୦୨୦  ଜଣେ ଭାରତୀୟ ରାଜନେତା ଥିଲେ । ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ଓଡ଼ିଶାରୁ ରାଜ୍ୟ ସଭାକୁ ଓ ଜଗତସିଂହପୁର ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୬ ମସିହାରେ ରାଜ୍ୟ ସଭା ପାଇଁ ଓଡ଼ିଶାରୁ ପୁନଃନିର୍ବାଚନରେ ଶ୍ରୀ ଦାସ ନିର୍ବାଚନ ଲଢ଼ିଥିଲେ ଓ ବିନାପ୍ରତିଦ୍ୱନ୍ଦୀତାରେ ପ୍ରସନ୍ନ ଆଚାର୍ଯ୍ୟ ଓ ଏନ୍. ଭାସ୍କର ରାଓଙ୍କ ସ‌ହ ନିର୍ବାଚିତ ହୋଇଥିଲେ । ସେ ୨୦୧୭ ମସିହାରେ ଓଡ଼ିଶା ରାଜ୍ୟ ଯୋଜନା ବୋର୍ଡ଼ର ଉପାଧ୍ୟକ୍ଷ ଭାବରେ ନିଯୁକ୍ତ ହେବାପରେ ୨୧ ମାର୍ଚ୍ଚ ୨୦୧୭ରେ ରାଜ୍ୟ ସଭାରୁ ଇସ୍ତଫା ଦେଇଥିଲେ । ରାଜନୈତିକ ଜୀବନ ବିଷ୍ଣୁ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଓ ପରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ବିଷ୍ଣୁ ଦାସ ୨୦୨୦ ମସିହାର ଜୁଲାଇ ମାସ ୬ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।
ରବି କିନାଗୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଭୀଷ୍ମ ପ୍ରତିଜ୍ଞା ୧୯୯୨ ମସିହାରେ ମୁକ୍ତିଲାଭ କରିଥିଲା । ଅଭିନୟରେ ଓଡ଼ିଆଚଳଚ୍ଚିତ୍ର  ଭୀଷ୍ମ ପ୍ରତିଜ୍ଞା ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ଉତ୍ତମ ମହାନ୍ତି ବିଜୟ ମହାନ୍ତି ହର ପଟ୍ଟନାୟକ ରେଶ୍‌ମା ରାଇମୋହନ ପରିଡ଼ା ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
କୃଷ୍ଣ ଚନ୍ଦ୍ର ପାତ୍ର  (ଜନ୍ମ: ୨୫ ଫେବୃଆରୀ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । କୃଷ୍ଣ ଚନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୃଷ୍ଣ ଚନ୍ଦ୍ର ୧୯୬୪ ମସିହାର ଫେବୃଆରୀ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଧୁସୂଦନ ପାତ୍ର ଓ ପତ୍ନୀଙ୍କ ନାମ ଗୀତା ପାତ୍ର । ତାଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର । ରାଜନୈତିକ ଜୀବନ କୃଷ୍ଣ ଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।